Kategoria: Viikon aikamatka\nViikon aikamatka: muinaiset toverukset\nJoskus kasvit kertakaikkiaan ovat niin kiehtovia, että niistä on pakko kertoa eläimiin keskittyvässäkin blogissa. Ja mikäpä muukaan aiheena olisi kuin neidonhiuspuu.\nNeidonhiuspuussa (Ginkgo biloba) on ansaittua mystiikkaa. Buddhalaiset munkit ovat kasvattaneet sitä Jangtsen seudulla ainakin parin vuosituhannen ajan, mutta puu on niin pitkäikäinen, että ensimmäisetkään munkkien istuttamat yksilöt ovat tuskin ehtineet vanhuudenheikkouteen saakka. Yksittäisen puunkin pitkä ikä kalpenee, kun sitä verrataan lajin elinkaareen. Sikäli kuin tiedetään, kasvi on pysynyt täysin samanlaisena lähes 70 miljoonaa vuotta.\nVuonna 2003 ryhmä yhdysvaltalaisia paleobotanisteja – muinaisten kasvien tutkijoita – ryhtyi selvittämään, mikä on neidonhiuspuun pitkän iän salaisuus. He tutkivat fossiileja 48 paikasta kahdelta eri mantereelta ja kymmenien miljoonien vuosien ajalta.\nTulosten valossa yllättävintä on se, että neidonhiuspuu ylipäätään on vielä elossa. Jatka lukemista ”Viikon aikamatka: muinaiset toverukset”\nKirjoittaja Maija KaralaJulkaistu 18.11.2014 22.11.2014 Kategoriat Esihistoria, Kasvit, Piirtäminen, Taide, Uhanalaiset lajit, Viikon aikamatkaAvainsanat neidonhiuspuu, sukkessioJätä kommentti artikkeliin Viikon aikamatka: muinaiset toverukset\nViikon aikamatka : krokotiilien kummat serkut\nKaikki elävät krokotiilieläimet ovat keskenään aika samanlaisia – isoja, suomuisia vesieläimiä, joilla on pitkässä kuonossaan vaikuttava hammasrivi. Krokotiilit, alligaattorit, kaimaanit ja gaviaalit ovat kuitenkin vain paljon monimuotoisemman eläinryhmän sukupuun viimeinen haara.\nHistoriallisen kömmähdyksen vuoksi krokotiilien koko kehityslinja tunnetaan tätä nykyä nimellä Pseudosuchia eli ”valekrokotiilit”. Krokotiilit itsekin ovat siis kirjaimellisesti valekrokotiileja. Hölmöstä nimestä huolimatta pseudosucheilla on takanaan pitkä ja kunniakas historia. Ne saivat alkunsa samoihin aikoihin dinosaurusten ja siipisaurien kanssa, ilmeisesti triaskauden alkupuolella Maapallon historian suurimman massasukupuuton jälkimainingeissa. Jatka lukemista ”Viikon aikamatka : krokotiilien kummat serkut”\nKirjoittaja Maija KaralaJulkaistu 26.10.2014 Kategoriat Esihistoria, höyhenet, Matelijat, Paleobiologia, Viikon aikamatkaAvainsanat crurotarsi, krokotiilit, pseudosuchiaJätä kommentti artikkeliin Viikon aikamatka : krokotiilien kummat serkut\nViikon aikamatka: Amerikan epäantiloopit\nPohjoisamerikkalaisessa hanka-antiloopissa (Antilocapra americana) on monenlaista outoa. Näyttää siltä kuin toimikunta olisi koonnut sen antiloopin, vuohen ja kauriin osista. Se on uskomattoman nopea juoksija. Huippunopeudessa se häviää hieman gepardille, mutta on eläinkunnan ehdottomasti paras kestävyysjuoksija: sen on mitattu juosseen 11 kilometriä kymmenessä minuutissa! Teepä itse perässä.\nHanka-antiloopilla on 13 eri askellajia, joista yhdessä se ottaa yli seitsemän metrin askelia (eikä se ole iso eläin: hanka-antilooppi painaa aikuisena suunnilleen saman verran kuin minä). Vaikka seitsemän metrin harppausta on vaikea olla pitämättä hyppäämisenä, hanka-antiloopit ovat kuuluisia haluttomuudestaan hypätä minkäänlaisten esteiden yli. Lammaslaidunten aidatkin ne tapaavat alittaa.\nKaikkein kummallisinta taitaa kuitenkin olla se, ettei hanka-antilooppi suinkaan ole antilooppi*. Ei sinne päinkään. Se on läheisintä sukua kirahville. Se on viimeinen eloonjäänyt vanhasta ja kummallisesta ryhmästä, johon on kuulunut niin suloisia pienoislajeja kuin ällistyttäviä sarvia.\n(Aiheesta kiinnostuneille tiedoksi, että palaan tämän artikkelin lopussa taas kerran ihmettelemään nisäkäslajien suomenkielisiä nimiä.) Jatka lukemista ”Viikon aikamatka: Amerikan epäantiloopit”\nKirjoittaja Maija KaralaJulkaistu 29.08.2014 Kategoriat megafauna, Nisäkkäät, Viikon aikamatkaAvainsanat giraffoidea, hanka-antiloopit, märehtijät, nisäkäsnimistö, sorkkaeläimetJätä kommentti artikkeliin Viikon aikamatka: Amerikan epäantiloopit\nViikon aikamatka: kaamoksen dinosaurukset\nKauas on ehditty niistä ajoista, jolloin dinosaurukset kuvattiin höyryävän kuumassa tropiikissa seikkailevina vaihtolämpöisinä matelijoina. Vaikka ilmasto mesotsooisella maailmankaudella oli nykyistä lämpimämpi, ei se suinkaan tarkoita navalta navalle ulottuvaa tropiikkia. Napapiirien tuntumassa molemmin puolin palloa oli viileää – ja siellä eli dinosauruksia.\nAustralian eteläosat eivät nykypäivänä ole parhaalla tahdollakaan kovin viileitä seutuja, mutta jurakaudelta alkaen Australia teki yhdessä Antarktiksen kanssa lenkin etelänavan kautta. Antarktis jäi sinne, kun taas Australia läksi pohjoiseen kohti uusia seikkailuja. Se puskee edelleen pohjoiseen päin Kaakkois-Aasiaa kolmen sentin vuosivauhdilla.\nVielä 106 miljoonaa vuotta sitten noin kolmannes Australiasta sijaitsi eteläisen napapiirin kylmemmällä puolella. Aivan maan eteläkärjessä sijaitsi matala alankoseutu, mutainen jokien halkoma tulvatasanko, joka kesäisin kylpi keskiyön auringossa ja talvisin kärsi pitkästä kaamoksesta.\nIlmasto tällä seudulla oli varmasti nykyajan lapsen silmissä outo. Vaikka talvet olivat pitkiä ja pimeitä, ne eivät tuoneet mukanaan paukkupakkasia. Kylmä kyllä oli, ja vähintään ajoittain lunta ja pakkasta, mutta ihan Utsjoen, saati Alaskan, lämpötiloista ei sentään voida puhua.\nJa tulvatasangolla eli dinosauruksia, joiden luita säilyi jokien huuhtomassa mudassa. Nykyään paikka tunnetaan nimellä Dinosaur Cove. Sieltä ja parista hieman vanhemmasta fossiilikerrostumasta on löydetty kelpo valikoima arktisia (tai siis antarktisia) dinosauruksia, joista epäilemättä hurmaavin on kuvassa esiintyvä Leaellynasaura amicagraphica.\nLeaellynasaura oli pieni ja siro kasvinsyöjädinosaurus, luuharjoin koristautuneiden hadrosaurien varhainen serkku. Sillä oli vikkelät jalat ja epätavallisen suuret silmät, jotka auttoivat näkemään kaamoksen pimeydessä. Se vaikuttaa eräänlaiselta dinosaurusmaailman kauriilta. Leaellynasauran silmiinpistävin piirre taisi kuitenkin olla häntä, joka oli – suoraan sanoen – koominen. Eläimen koko pituudesta kolme neljäsosaa oli pelkkää häntää.\nHännän on ehdotettu olleen eräänlainen kaulahuivi, jonka otus saattoi kietoa ympärilleen kylminä öinä. Lisäksi korkealla huitova häntä on voinut toimia merkkinä lajitovereille. Sovelsin tässä kenties tylsintä ja ilmiselvintä mahdollista tapaa piirtää Leaellynasaura: annoin sille valkoisen talvipuvun kuin riekolla ja hännänpäähän tumman kuvion, joka olisi voinut toimia signaalina lajitovereille ja hämätä pedot haukkaamaan eläimen väärää päätä.\nKirjoittaja Maija KaralaJulkaistu 10.08.2014 Kategoriat Dinosaurukset, Esihistoria, Piirtäminen, Taide, Viikon aikamatkaAvainsanat australia, OrnithopodaJätä kommentti artikkeliin Viikon aikamatka: kaamoksen dinosaurukset\nViikon aikamatka: Megapiranha on totta\nB-luokan hirviöelokuvat ovat ihan oma ja erikoislaatuinen viihteen lajinsa. On jättiläiskäärmeitä, esihistoriallisia krokotiileja, lentäviä haita ja suunnattomia tappajapiraijoja. Otusten mielikuvituksellisuudelle vetää vertoja vain elokuvien tyrmistyttävän huono laatu.\nVuonna 2010 ilmestyneessä Mega Piranha -elokuvassa parvi geneettisesti muokattuja tappajapiraijoja karkaa Venezuelasta ja matkaa Floridaan hotkien parempiin suihin kaikkea ihmisistä ydinsukellusveneisiin, ja tietenkin helikoptereihin. Lopulta ne syövät toinen toisensa. Vaikka elokuvan juoni ei ehkä ole logiikan riemuvoitto, on siinä vinha perä: eläin nimeltä Megapiranha on todella ollut olemassa, ja se on ollut todella pelottava eläin. Jatka lukemista ”Viikon aikamatka: Megapiranha on totta”\nKirjoittaja Maija KaralaJulkaistu 01.08.2014 Kategoriat Akvaario, Esihistoria, Kalat, Vesieläimet, Viikon aikamatkaAvainsanat amazon, piraijat, tetrakalatJätä kommentti artikkeliin Viikon aikamatka: Megapiranha on totta\nViikon aikamatka: mysteeri Kirgisiassa\nYksi maailman kutkuttavimmista fossiilikerrostumista sijaitsee Lounais-Kirgisian karuilla vuorilla. Nykyisestä ankean harmaasta kivikkomaisemasta ei ikinä uskoisi, että kauan sitten paikalla oli rehevää metsää kasvava jokilaakso, jossa kuhisi toinen toistaan kummallisempia eläimiä. Siellä eli muiden muassa maailmanhistorian ainoa liitävä eläin, jolla oli siivet takajaloissaan. Jatka lukemista ”Viikon aikamatka: mysteeri Kirgisiassa”\nKirjoittaja Maija KaralaJulkaistu 02.07.2014 Kategoriat Esihistoria, Paleobiologia, Viikon aikamatkaAvainsanat archosauromorpha, fossiilit, kirgisia, paleontologia1 kommentti artikkeliin Viikon aikamatka: mysteeri Kirgisiassa\nViikon aikamatka: 50 vuoden arvoitus\n70 miljoonaa vuotta sitten Mongoliassa elänyt Deinocheirus -dinosaurus on tuttu kaikille dinosauruskirjoja selailleille. Se tunnettiin 50 vuoden ajan ainoastaan valtavankokoisista eturaajoista, ja käsivarsien arvoitus ehti saada lähes myyttiset mittasuhteet. Deinocheirus on vuosikymmenien mittaan ehditty kuvitella vaikka millaiseksi hirviöksi, ovathan parimetriset kädet kynsineen vaikuttavat, katsoi niitä mistä kulmasta hyvänsä (kuva: Jordi Payá/Flickr).\nNyt loput otuksen luurangosta on vihdoin löydetty. Viime vuoden suuressa selkärankaispaleontologien tapaamisessa Los Angelesissa esiteltiin Mongoliasta löydetyt kaksi yksilöä, joista yhteensä kertyi lähes täydellinen luuranko. Fossiilivarkaat olivat kuitenkin onnistuneet kähveltämään kallon ja jalkaterät, joten ne jäivät arvoitukseksi.\nJalat ja kallo onnistuttiin sittemmin jäljittämään, ja niiden palautus Mongoliaan julkistettiin toukokuussa. Fossiileja ei ole vielä virallisesti kuvattu, mutta niistä julkaistujen kuvien perusteella voidaan vihdoin saada edes jonkinlainen kuva siitä, millainen eläin Deinocheirus oli. Ette ikinä usko, miltä se näyttää. Jatka lukemista ”Viikon aikamatka: 50 vuoden arvoitus”\nKirjoittaja Maija KaralaJulkaistu 04.06.2014 04.06.2014 Kategoriat Dinosaurukset, Esihistoria, Viikon aikamatkaAvainsanat deinocheirus, liitukausi, theropodit1 kommentti artikkeliin Viikon aikamatka: 50 vuoden arvoitus\nViikon aikamatka: ristihuulinen merihirviö\nSuurkatastrofien jälkeen evoluutio näyttää tarjoavan tilaisuuden kaikenlaisille kummajaisille. Kyllä, kuvan eläimen kuono on keskeltä halki ja rako on täynnä hampaita.\nPermikauden massasukupuutto noin 250 miljoonaa vuotta sitten oli yksi elämän historian suurimmista katastrofeista: yli 95 % lajeista katosi. Maaekosysteemien toipumisessa kesti pitkään, eivätkä olot kuivalla maalla muutenkaan olleet kovin herkulliset, sillä ilmasto oli kuiva ja kuuma.\nMeret olivatkin katastrofista selvinneille matelijoille houkutteleva suunta. Jättiläismanner Pangeaa reunustavat matalat, lämpimät meret kuhisivat kaloja ja äyriäisiä. Niinpä permikautta seurannut triaskausi olikin kaikenkarvaisten merimatelijoiden aikaa. Toinen toistaan erikoisemmat matelijat koettivat onneaan meressä. Osa niistä kehittyi tutuiksi kalaliskoiksi, joutsenliskoiksi ja kilpikonniksi, mutta toiset olivat todella outoja evoluution umpikujia. Jatka lukemista ”Viikon aikamatka: ristihuulinen merihirviö”\nKirjoittaja Maija KaralaJulkaistu 22.04.2014 Kategoriat Esihistoria, evoluutio, Makroevoluutio, Matelijat, Oudot otukset, Piirtäminen, Viikon aikamatkaAvainsanat atopodentatus, merimatelijat, triaskausi2 kommenttia artikkeliin Viikon aikamatka: ristihuulinen merihirviö\nViikon aikamatka: sarvikuonojen corgi\nNebraskassa sijaitsevan Ashfall-kerrostuman kivissä on säilynyt yksityiskohtainen tarina muinaisesta murhenäytelmästä, joka tapahtui 12 miljoonaa vuotta sitten.\nPaksu kerros puhdasta, kivettynyttä vulkaanista tuhkaa kätkee sisäänsä satoja kuolleita Teleoceras major -sarvikuonoja. Ne makaavat vieri vieressä täydellisesti säilyneinä luurankoina, joiden pienimmätkin luut ovat yhä paikoillaan – jopa niiden viimeisen aterian sisältämät ruohonsiemenet. Joukossa on raskaana olevia naaraita ja emoja poikasineen. Eläimet makaavat yhä kuolinasennoissaan, osa vatsallaan, osa kyljellään, moni poikasista emonsa nisän tuntumassa. Jatka lukemista ”Viikon aikamatka: sarvikuonojen corgi”\nKirjoittaja Maija KaralaJulkaistu 30.03.2014 Kategoriat Esihistoria, Nisäkkäät, Piirtäminen, Viikon aikamatkaAvainsanat kavioeläimet, mioseeni, mioseenikausi, sarvikuonotJätä kommentti artikkeliin Viikon aikamatka: sarvikuonojen corgi


Erkki Ihalainen – Wikipedia\nErkki Ihalainen (s. 18. heinäkuuta 1950 Pihtipudas) on suomalainen harmonikkataiteilija ja -pedagogi.\nErkki Ihalainen aloitti harmonikansoiton jo varhaislapsuudessaan, isänsä Jaska Ihalaisen hankittua kotisoittimeksi harmonikan vuonna 1956. Ensiesiintyminen tapahtui Elämäjärven työväentalolla, jolloin kerrotaan soittajasta näkyneen soittimensa takaa vain vähän valkoista tukkaa. Koulussa puolestaan harmonikkaharrastukseen suhtauduttiin tuohon aikaan opettajan taholta varsin kielteisesti. Ihalainen kuitenkin harjoitteli ahkerasti ja voitti Keski-Suomen harmonikkamestaruuden jo vuonna 1965. Ihalainen on opiskellut harmonikansoiton opettajaksi Jyväskylän konservatoriossa.\nMyöhemmin hän saavutti urallaan muun muassa harmonikansoiton Suomen mestaruuden sekä voitti ensimmäisen Viljo Vesterinen -harmonikkakilpailun 1978. Ihalainen on toiminut harmonikansoiton opettajana vuodesta 1974 lähtien 18 kunnan alueella, muun muassa Viitasaaren alueen musiikkiopistossa, Suomenselän kansalaisopistossa sekä Ylivieskan seudun musiikkiopistossa. Ihalainen jäi osa-aikaiselle eläkkeelle vuonna 2008.\nErkki Ihalaisen oppilaat ovat menestyneet esimerkiksi Kultainen ja Hopeinen Harmonikka -kilpailuissa, muun muassa Kultainen Harmonikka -voittajat Ilpo Kärkkäinen (1991) ja Tero Päivärinta (1993).\nKeski-Suomen harmonikkamestaruus 1965\nHarmonikansoiton suomenmestaruus 1971\nViljo Vesterinen -harmonikkakilpailun voitto 1978\nHarmonikkamestari Erkki Ihalainen (LP, Rytmi rilp 7071, 1970)\nKaikuja tanssilavalta (LP, Minimusic, mimulp 084, 1981)\nTanssiaisten jälkeen (cas., Minimusic, mic 151, 1982)\nLaivaston tanssiaiset (omakust. LP, eilp 001, 1987)\nKotimaan kaipuu (omakust. CD, eicd 001, 2003)\nSuomalaiset harmonikan mestarit 1934 - 1975 (Finlandia, NEALP 26-27, 1975)\nHarmonikkaparaati (Finlandia, NEALP 35, 1978)\n↑ a b c d e Heikki Jämsén: Ammattilaisen harmonikka soi muulloinkin kuin juhannuksena. Kotiseudun Sanomat, 23.6.2010. Artikkelin verkkoversio Viitattu 12.9.2011.\n↑ a b Juha-Matti Junkkari: Musiikillisia herkkuhetkiä Pihtiputaalla. Kotiseudun Sanomat, 4. huhtikuuta 2000. Pihtipudas: Pihtipudas-seura.\n↑ SUOMALAISET HARMONIKAN MESTARIT 1934 - 1975 (KAKSOISALBUMIN OTSIKKO; ENSIMMÄINEN LEVY NRO:SSA +LP 15678) fono.fi. Viitattu 12. maaliskuuta 2008.\n↑ Tytti Ollila: Sormet kuin perhoset leikissään Kotiseudun Sanomat. 4. huhtikuuta 2007. Kinnula. Viitattu 12. maaliskuuta 2008.\n↑ 10. valtakunnallinen Viljo Vesterinen -kilpailu harmonikansoittajille. Kilpailun esite. Viljo Vesterinen -kilta, 1987.\n↑ Viitasaaren alueen musiikkiopisto Wiitaunioni. Viitattu 19. maaliskuuta 2008.\n↑ Suomenselän kansalaisopisto 13. maaliskuuta 2008. Peda.net. Viitattu 19. maaliskuuta 2008.\n↑ Ylivieskan seudun musiikkiopisto, henkilökunta 14. maaliskuuta 2008. Ylivieskan kaupunki. Viitattu 19. maaliskuuta 2008.\n↑ Leena Nygård: Kiiskilässä kasvaa taitajia Keskipohjanmaa. 8. elokuuta 2007. Viitattu 12. maaliskuuta 2008.\n↑ Jorma Mattila: Hanuri kuuluu tanssiorkesteriin. Hanuri-lehti, 1993, 21. vsk, nro 3. Suomen Harmonikkaliitto ry. ISSN 0780-0959.\nErkki Ihalaisen esitystuotanto Suomen äänitearkistossa (1901–1999)\nErkki Ihalaisen sävellystuotanto Suomen äänitearkistossa (1901–1999)\nNoudettu kohteesta ”https://fi.wikipedia.org/w/index.php?title=Erkki_Ihalainen&oldid=10750688”\nSivua on viimeksi muutettu 3. lokakuuta 2011 kello 23.36.


Suomi verkossa osa 2 – muuttuva laitekanta | Poutapilvi\nDigitaalisten palveluiden ja toimintojen määrä kasvaa jatkuvasti elinympäristössämme. Verkko palvelee meitä monessa niin yksilönä kuin yhteisöjen jäseninä ja kansalaisina. Kuluttajina käymme tuotemerkkien ja palvelujen kotisivuilla, vertailemme hintoja, haemme tukea keskustelupalstoilta ja perehdymme vertaistemme tuotearviointeihin usein mieluummin kuin kuuntelemalla tuotteen myyjiä. Myös käyttämämme laitekanta muuttuu.\nSuomessa poikkeuksellisen paljon älypuhelimia\nSuomi on älypuhelinten penetraatiossa yksi maailman kärkimaista: meistä 69 %:lla oli viime vuonna käytössä älykäs puhelin. Älypuhelinten peitto kasvaa voimakkaasti. Tämä selviää Tilastokeskuksen tieto- ja viestintätekniikan käyttöä koskevasta tutkimuksesta, jota on toteutettu vuosittain jo kymmenen vuoden ajan.\nTutkimus osoittaa, että pöytäkoneiden osuus talouksissa vähenee ja helposti liikuteltavien laitteiden osuus kasvaa. Esimerkiksi sellaisten talouksien osuus, joissa on käytössä tabletti päätelaitteena on kahdessa vuodessa kasvanut 23%-yksikköä, ollen viime vuonna hieman yli 40%.\nMobiilit systeemit ovat ja tulevat yhä enemmän olemaan osa arkipäiväämme niin työssä, koulussa kuin vapaa-ajalla. Vuonna 2015 alle 45-vuotiaista yli 70% käytti internetiä älypuhelimellaan myös kodin ja työpaikan ulkopuolella – tosin 45-64 vuotiaat kirivät kovaa vauhtia kiinni nuorempien ikäryhmien prosentteja.\nVerkossa asioidaan, kommunikoidaan ja viihdytään\nValtaosa meistä hoitaa kirjeenvaihtoaan ja pankkiasioitaan sekä etsii tietoa tuotteista ja palveluista internetissä. Verkossa lehtiä lukee lähes 80%. 52% kuuntelee tai lataa musiikkia ja 35% lukee blogeja.\nYhteisöpalveluihin, kuten Facebookiin osallistuu yli puolet väestöstä, nuorimmasta ikäryhmästä 93 %. Voimakkaimmin yhteisöpalveluihin osallistuvien osuus on kuitenkin kasvanut ikäryhmässä 55-64- vuotiaat.\nTerveysbuumi näkyy myös tiedonhaussa\nEri elämänalueiden tietoutta haetaan verkosta. Otetaan esimerkiksi vaikkapa kasvava trendi terveydestä ja hyvinvoinnista huolehtimisesta, sekin ilmenee verkkokäyttäytymisessämme. Kaksi kolmasosaa meistä etsii sairauksiin, ravitsemukseen tai terveyteen liittyvää tietoa.\nNuorimmassa (16-24 v.) ikäryhmässä hyvinvointiin liittyvää tietoa etsivien osuus on parissa vuodessa kasvanut 15 %-yksikköä. Voimakkaimmin verkkoon terveystiedon haussa suuntautuvat 25-35-vuotiaat (83%).\nOli sitten kysymys terveyspalveluista tai muille elämänalueille liittyvästä tiedosta, fiksu tuottaja mahdollistaa sivustonsa käyttämisen vaivattomasti riippumatta päätelaitteesta. Tämä on osa asiakaspalvelua, kuten myös se, että kohderyhmä hakiessaan helposti löytää verkosta kaipaamaansa sisältöä.\nTutustuithan myös Hakukoneoptimointi vs. Sisältömarkkinointi (22.04.2016) ja Suomi verkossa osa 1 – asiointi ja palvelut (11.02.2016)\nLähteet: Väestön tieto- ja viestintätekniikan käyttö vuonna 2015, Tilastokeskus Väestön tieto- ja viestintätekniikan käyttö vuonna 2013, Tilastokeskus\nHakukoneoptimointi vs. kiinnosta sisältö


Poikien Talo – Poikien Talo\nMuutoksia täynnä olleen ja koronapandemian kerryttämän epävarmuuden sävyttämän vuoden päättyessä päätimme kääntää eräänä marraskuun perjantaina katseen itseemme tunnetyötä tekevinä sosiaalialan ammattilaisina ja ennen kaikkea [...]\nPublished by poikientalo_admin on January 14, 2022\nTervetuloa mukaan! Löydät lisätietoa maanantaiden ja keskiviikkojen Yhteisötoiminnasta ja Discord-keskusteluista, tiistaiden Intercultural Eveningistä, keskiviikon Kamera Klubista ja torstaiden Yhteisötoiminta Juniorista sekä Loisto setlementin seksuaaliterveystyön neuvonnasta ja […]\nTervetuloa mukaan! Löydät lisätietoa maanantaiden ja keskiviikkojen Yhteisötoiminnasta, viikon alkuun sijoittuvasta MaanantaiMiitistä, tiistaiden Intercultural Eveningistä, torstaiden Yhteisötoiminta Juniorista, Kamera Klubista, seksuaaliterveystyön pop-in-neuvonnasta sekä seksuaaliväkivaltatyön päivystävästä puhelimesta […]\nMiehen mallista puhuminen on useimmiten arvokasta ja hienoa. Mutta. Epäselvien oletusten tiivistyminen miehen malli -käsitteeseen saattaa olla myös ongelmallista, sillä siitä keskusteltaessa ohitetaan useimmiten poikien ja […]\nPojat on poikia Pojat on poikia -sanonta pitää sisällään oletuksen, että pojat ja miehet ovat sisäsyntyisesti aggressiivisia ja tunnesäätelyltään heikkoja. Tämä sananlasku juontaa juurensa jopa 2500 vuoden takaiseen antiikin Rooman […]\nSukupuolisensitiivisyydestä varhaiskasvatuksen opettajaopiskelijan silmin / näkökulmasta\nOlen aloittanut työharjoittelujakson Poikien Talolla helmikuun alussa. Opiskelen sosionomiksi Diakonia-ammattikorkeakoulussa, josta valmistun näillä näkymin tänä keväänä. Olen suuntautunut opinnoissani siten, että olen viimeisiä ammattikorkeakouluopiskelijoita, jotka saavat […]\nPublished by poikientalo_admin on February 4, 2021\nTämä kirjoitus on sinulle, tyttö, poika tai – oikeastaan sukupuolellasi ei ole tätä lukiessasi merkitystä, sillä sinä tiedät itse parhaiten, kuka olet ja millä nimellä tahdot itseäsi kutsuttavan. Sinulla on oikeus olla epävarma, allapäin ja […]\nPoikien Talo 10 v\nPoikien Talo täyttää 10 vuotta – juhlavuoden suojelijaksi Kari Uotila Vuoden 2021 aikana Helsingin Poikien Talo juhlistaa 10-vuotista taivaltaan sukupuoli- ja kulttuurisensitiivisessä poikatyössä. Poikien Talon toiminta […]


Kuntosaliohjelma aloittelijalle - aloittelijan treeniohjelma salille - tervemies.com\nOletko ajatellut aloittaa treenaamisen salilla? Jos olet tosissasi, kannattaa napata alta aloittelijan kuntosaliohjelma. Ilman suunnitelmaa olet salilla kuin peura ajovaloissa: peloissasi ja ilman mitään suuntavaistoa. Kuntosaliohjelman tarkoituksena on ohjata sinut tekemään oikeita asioita fiksussa järjestyksessä ja tsempata sinua tekemään riittävästi – mutta ei liikaa.\nAloittelijan treeniohjelmia on netissä tuhansia erilaisia. Moni suosittelee aloittelijoille niin sanottua 1-jakoista treeniohjelmaa, jossa koko kroppa käydään läpi yhden treenin aikana. Meidän mielestämme 1-jakoinen on kuitenkin hieman ”häsläystä” – jotta ohjelmaan saataisiin riittävästi progressiota (painojen / rasituksen lisääntymistä ajan myötä), tulee yksittäisistä treenipäivistä nopeasti yksinkertaisesti liian kovia ja aloittelija saattaa menettää motivaationsa nopeasti. Toisaalta netissä näkee myös ehdotuksia 3- tai 4-jakoisista ohjelmista aloittelijoille. Meidän mielestämme ne ovat parempi vaihtoehto kuin 1-jakoinen. MUTTA! Oma suosikkimme on silti 2-jakoinen treeniohjelma aloittelijalle.\n2-jakoisen ohjelman kanssa treenaat kaikki lihasryhmät riittävän usein ja totutat lihaksesi salitreeniin. Saat käytyä jokaisen lihasryhmän helposti läpi 1-1½ kertaa viikossa ihan vain 2-3 treenikerrallakin. Esimerkiksi nelijakoisen kohdalla sinun tulisi sitoutua 4 treenikertaan per viikkoa, jotta saisit koko kropan treenattua läpi viikoittain. Allekirjoittaneen mielestä tämä on kova vaatimus aloittelijalle, joka on vasta totuttelemassa treenaamiseen. Siksi meidän suosituksemme on perinteinen 2-jakoinen treeniohjelma!\nAloittelijan 2-jakoinen ohjelma salille\nEntäs painot, tauot ja progressio?\nMiten usein minun pitää käydä salilla?\nMitä muuta treeniä tähän ohjelmaan voi yhdistää?\nParhaat vinkit treenin aloittamiseen kuntosalilla\n1. Opettele liikkeet oikein alusta asti\n2. Henkilökuntaa ei kannata pelätä\n3. Älä pelkää muita treenaajia\n5. Älä aloita liian suurilla painoilla\n6. Tee itsellesi suunnitelma\n7. Muista salin tutustumiskierros\nTakakyykky – 4 x 8\nSuorinjaloin maastaveto 4 x 8\nJalkaprässi (jalat korkealla ja yhdessä) – 3 x 15\nReidenojennus 3 x 10\nVatsarutistus koneessa – 4 x 8\nPohkeet istuen – 3 x 12\nSarjoja yhteensä: 21\nPenkkipunnerrus – 4 x 8\nAlatalja – 4 x 8\nPystypunnerrus tangolla – 4 x 8\nYlätalja – 4 x 8\nOjentajat taljassa 3 x 10\nHauikset käsipainoilla – 3 x 10\nSarjoja yhteensä: 22\nValitse alussa tankoon VÄHEMMÄN painoa kuin luulet jaksavasi nostaa. Miksi? Koska sinun pitää oppia oikea suoritustekniikka. Jos et tiedä miten liikkeet suoritetaan oikein ja turvallisesti, pyydä apua salin henkilökunnalta tai kanssatreenaajiltasi (jos olet varma, että he osaavat hommansa). Tietysti paras vaihtoehto on ottaa pari opetustuntia osaavalta personal trainerilta.\nKun perustekniikka on opeteltu, valitse tämän jälkeen painot niin, että viimeisen sarjan jälkeen sinulle jää vielä noin 1-3 toistoa tankkiin. Tämä tarkoittaa, että saisit viimeisessä sarjassa tehtyä vielä muutaman toiston lisää, jos sinun olisi pakko.\nYritä sitten lisätä vähän painoa liikkeisiin jokaisella treenikerralla. Esimerkiksi kyykyssä tämä voi tarkoittaa sitä, että teet ensimmäiset pari viikkoa 40-50 kilolla (miehet) ja kun olet oppinut liikeradan ja tekniikan, lisäät aina seuraavaan treeniin 2,5kg painoa tankoon, jos edellisellä kerralla olet saanut kaikki 4 sarjaa x 8 toistoa tehtyä loppuun asti. Alussa tämä saattaa tuntua siltä, että treenit ovat suhteellisen kevyitä, mutta jatkuva progressio on paljon parempi vaihtoehto kuin itsensä vetäminen henkihieveriin heti ekoilla viikoilla. Ja voimme luvata, että treenit alkavat nopeasti tuntua raskaammilta, kun jatkat painon lisäämistä tankoon treenistä toiseen.\nTauot suosittelemme pitämään noin 1½ – 2½ minuutin pituisina. Näin aloittelijana sinulla on seuraavassa sarjassa riittävästi energiaa keskittyä oikeaan suoritustekniikkaan, mutta pysyt koko treenin ajan silti lämpimänä ja syke ei pääse laskemaan liikaa sarjojen välillä.\nKoska suurin osa aloittelijoista ei ole valmis vielä sitoutumaan 4 treeniin viikossa, suosittelemme aloittamaan tällä treeniohjelmalla 3 kertaa viikossa. Näin saat koko ohjelman käytyä läpi 3 kertaa kahdessa viikossa. Jos tämä kuulostaa liian kovalta tahdilta, aloita 2 treenillä viikossa ja lisää kolmas treeni vaikkapa ensimmäisten 3-4 viikon jälkeen, kun kroppasi ja mielesi ovat tottuneet treenaamiseen.\nJos teet treenin 3 kertaa viikossa, jakautuvat treenit esimerkiksi seuraavasti:\n1. viikko: MA – alakroppa, KE – yläkroppa, PE – alakroppa\n2. viikko: MA – yläkroppa, KE – alakroppa, PE – yläkroppa\nItse olemme huomanneet että sekä MA, KE, PE että TI, TO, LA -päiväjaot ovat hyviä. Toki voit jakaa päivät muutenkin – esim. MA, TO, LA – kunhan jokaisen treenin välissä on ainakin yksi kokonainen palautumispäivä. Valitse siis treenipäivät niin, että ne sopivat muuten elämääsi.\nJos et ole aikaisemmin harrastanut mitään liikuntaa, on tähän aloittelijan kuntosaliohjelmaan hyvä yhdistää esimerkiksi 1-3 kävelylenkkiä viikossa. Aloita esimerkiksi yhdellä kävelylenkillä ja nosta sitten määrää aina parin-kolmen viikon välein. Miksi kävelyä aloittelijalle? Koska kävely ei rasita kroppaa liikaa, mutta auttaa lihaksia palautumaan ja polttaa samalla kaloreita suoraan rasvavarastoista (koska rasitus on matalaa). Esimerkiksi 50-75 minuutin kevyt kävely on oiva tapa aloittaa. Juokseminen on aloittelijalle – etenkin, jos se yhdistetään uuteen treeniohjelmaan – usein alussa liian raskasta. Nivelet eivät ole tottuneet menoon ja lopputulos on vihainen treenaaja, joka ei jaksa enää panostaa salitreeniin.\nJos olet aikaisemmin harrastanut jo liikuntaa, voit jatkaa lähes samaan tahtiin. Esimerkiksi 1-3 kertaa viikossa hölkkää, uintia tai joukkuelajeja on varmasti OK, jos olet niitä aikaisemminkin harrastanut.\nLihashuolto on myös tärkeää: suosittelemme tekemään nopean 10-20 minuutin keppijumpan + venyttelyn kerran viikossa kotona, jotta saat pidettyä lihaksesi vetreinä ja vältät isoja jumeja.\nTietysti oikea yhdistelmä riippuu tasostasi ja tavoitteistasi. Salitreenin oheen voi yhdistää HIIT-tyyppistä treeniä, pitkiäkin lenkkejä ja lähes mitä tahansa, jos vain tietää mitä tekee ja muistaa pitää huolen riittävästä palautumisesta salitreenien välissä.\nAloittelija saa varmasti hyvää kehitystä aikaiseksi ilman lisäravinteitakin. Jos siis rahat ovat tiukassa, panosta ennemmin ruokaan. Tällöin on tärkeää, että syöt nopeasti – mielellään heti – treenin jälkeen minimissään 25-30g proteiinia ja hiilareita. Periaatteessa tämä voi tarkoittaa vaikkapa kanaa / tonnikalaa, maitoa ja ruisleipää / banaania.\nHenkilökohtaisesti kuitenkin suosittelemme aloittelijoitakin hankkimaan jonkinlaista palautusjuomaa ihan vaan niiden helppokäyttöisyyden takia. Palautusjuomat eivät ole kovin kalliita ja niitä saa verkkokauppojen lisäksi ihan tavallisista ruokakaupoista – tosin kannattaa hieman tutustua brändeihin ettei satu ostamaan kalleinta jauhetta heti ihan turhan takia.\nPalautusjuoma sisältää perinteisesti sekä nopeasti imeytyviä proteiineja (heraa) että hiilareita. Vaihtoehtoisesti voit tietysti ostaa paketin heraproteiinia ja vetää treenin jälkeen 25-35g sitä ja hiilarit muualta (esim. hedelmistä).\nSuosittelemme suurimmalle osalle miehistä myös jonkinlaista ZMA-valmistetta, joka voidaan ottaa iltaisin ennen nukkumaanmenoa. ZMA sisältää sinkkiä ja magnesiumia. Sinkki on tärkeässä roolissa mm. testosteronin ja leptiinin tuotannossa ja proteiinisynteesissä. Magnesium on mukana useissa kropan toiminnoissa ja muun muassa tukee metaboliaa, luiden terveyttä ja verenkierron toimivuutta.\nKun pääset vähän pidemmälle treeneissäsi, on seuraava tutustumisen arvoinen lisäravinne kreatiini, joka sopii käytännössä kaikille ja tukee mm. voiman kehitystä.\nOn tunnettu fakta, että liikkeen opettelu kunnolla vaatii tuhansia toistoja. Jos kuitenkin opit liikkeen väärin, voi oikean liikeradan oppiminen ja virheen korjaaminen vaatia kymmeniä tuhansia toistoja. On siis parempi opetella liikkeet alusta asti oikein. Tavallisesti helpoin tapa on ottaa alussa muutama tunti personal trainerin kanssa. Ammattitaitoinen ohjaaja näkee miten suoritat liikkeet ja osaa ohjata sinua oikeaan suuntaan. Moni kuntosali tarjoaa aloittelijoille muutaman kerran Personal Trainer -paketin, joka ei kevennä kukkaroasi liikaa.\nSalin henkilökunta on paikalla sinua varten, eikä heitä tarvitse pelätä. Jos et tiedä miten jokin liike suoritetaan tai miten jokin laite toimii, nykäise rohkeasti henkilökuntaa hihasta ja pyydä vinkkejä. Vaihtoehtoisesti voit tietysti pyytää apua myös kanssatreenaajilta. Vaikka meitä suomalaisia – etenkin miehiä – pidetään perinteisesti juroina, on moni halukas auttamaan uutta treenaajaa pääsemään salilla alkuun.\nMe kaikki olemme joskus olleet aloittelijoita kuntosalilla. Kukaan ei arvostele sinua, olitpa missä kunnossa tahansa. Tärkeämpää on aloittaa ja sitoutua treenaamiseen. Kaikki tietävät sen tunteen ja kanssatreenaajat tukevat sinua varmasti.\nPitkälle edenneen treenaajan pitää aika ajoin puskea kovaa – ”balls to the walls”, kuten sanonta menee – mutta aloittelijan ei kannata alusta asti puskea itseään sydänkohtauksen partaalle. Kehitystä tulee varmasti, vaikka aloitatkin rauhallisemmin ja pikkuhiljaa lisäät rasitusta muun muassa treenin keston, painojen, liikkeiden ja sarjapituuksien muutoksilla. (Moni neuvoo, että salitreenin ei tulisi kuitenkaan olla yli tunnin mittainen. Tosin tästä on olemassa eri koulukuntia. Aloittelijalle alle tunnin treenit ovat varmin valinta – aloita esimerkiksi 30-40 minuutin treenillä ja kasvata treenipituutta pikkuhiljaa vähän pidemmäksi.)\nYllä mainitun lisäksi tämä kohta ansaitsee oman mainintansa: liian suuret painot. Kyllä, se voi etenkin miesten mielestä kuulostaa p*skanjauhannalta, mutta totuus on, että aloittelija rikkoo itsensä helposti liian suurilla painoilla. Väärät tai ainakin hieman hiomattomat suoritustekniikat ja ylisuuret painot ovat resepti katastrofille. Ja miten ajattelit treenata, jos sinulla on polvet muusina tai olkapääsi vihoittelevat? Vaikka etenkin miehet joskus ajattelevat, että salilla pitää heti näyttää muille – ei totuus ole niin. Kukaan ei seuraa sinun treeniäsi, he keskittyvät omaan treeniinsä. Ole siis rehellinen itsellesi ja aloita hieman pienemmillä painoilla kuin ehkä haluaisit.\nOlemme yllä esitelleet aloittelijan treeniohjelman salille. Se on hyvä pohja treenin aloittamiseen, mutta suosittelemme sinua silti asettamaan itsellesi selkeitä tavoitteita. Tavoite voi olla tietty kilomäärä poltettua rasvaa, tietty tulos vaikkapa kyykyssä tai yksinkertaisesti tietty määrä treenikertoja kuukaudessa.\nMoni sali tarjoaa kerran viikossa ilmaisen tutustumisajan (esim. tunti tai pari), jolloin paikalla on henkilökuntaa näyttämässä salin välineitä ja neuvomassa aloittelijoita. Toiset salit vastaavasti tarjoavat ihan henkilökohtaisen kierroksen ensimmäisellä treenikerralla. Kumpaa tahansa salisi tarjoaakaan, muista hyödyntää se!\n2-jakoinen treeniohjelma sopii aloittelijalle oivallisesti. Ohjelma on yksinkertainen, mutta motivoiva. Se on helppo suorittaa useamman kerran viikossa niin, että lihakset saavat riittävästi – mutta eivät liikaa – rasitusta. Kun ohjelman perusta rakennetaan isoille ja raskaille perusliikkeille, kehitystä alkaa tulla aloittelijalle sekä voimassa että lihasmassassa nopeasti.


Elokuvan taikaa: Arvostelu: Star Wars: The Last Jedi (2017)\nPääosissa: Daisy Ridley, Mark Hamill, Adam Driver, Oscar Isaac, John Boyega, Carrie Fisher, Andy Serkis, Kelly Marie Tran, Laura Dern, Benicio del Toro, Domhnall Gleeson, Joonas Suotamo, Anthony Daniels, Gwendoline Christie ja Lupita Nyong'o\nGenre: scifi, seikkailu, toiminta\nKesto: 2 tuntia 32 minuuttia\nStar Wars on yksi kaikkien aikojen isoimmista ilmiöistä. Näin ei ollut kuitenkaan vielä alkuperäistä elokuvaa tehdessä. Lähes kaikki - jopa elokuvan tekijät - eivät uskoneet filmin onnistumiseen. Kuitenkin kun Star Wars: Episode IV - A New Hope (1977) sai ensi-iltansa, se nousi heti ilmestymisvuotensa isoimmaksi hitiksi, johon sekä kriitikot että tavalliset katsojat lapsista isovanhempiin rakastuivat. Leffa sai jatkoa seuraavien vuosien aikana elokuvilla Star Wars: Episode V - The Empire Strikes Back (1980) ja Star Wars: Episode VI - Return of the Jedi (1983), joista ensimmäistä kehutaan yhä sarjan parhaaksi. Vasta yli kymmenen vuoden jälkeen leffasarjaa jatkettiin kolmella esiosalla, Star Wars: Episode I - The Phantom Menacella (1999), Star Wars: Episode II - Attack of the Clonesilla (2002) ja Star Wars: Episode III - Revenge of the Sithillä (2005), jotka olivat menestyksiä, mutteivät muuten kovin pidettyjä. Kolmikosta viimeisen ilmestyessä elokuvaa mainostettiin koko sarjan viimeisenä, mutta kun Star Warseja tekevä Lucasfilm myytiin Walt Disneylle, ilmoitettiin heti että uusia filmejä oli tulossa. Star Wars: The Force Awakens (2015) jatkoi ensimmäisen trilogian tarinaa, kun taas Rogue One: A Star Wars Story (2016) kertoi tapahtumista juuri ennen alkuperäisen elokuvan alkua. Nyt ilmestyvä Star Wars: The Last Jedi jatkaa The Force Awakensin tarinaa ja koska olen iso fani, ei ole varmaan yllätys, etten odottanut mitään muuta elokuvaa tältä vuodelta yhtä paljon kuin tätä. The Force Awakens kuuluu mielestäni sarjan parhaimmistoon, joten en malttanut odottaa, että sille ilmestyisi jatkoa. Innostuneena odotin uutta elokuvaa yhä vain enemmän ja enemmän, mitä lähemmäs ensi-ilta tuli. Aluksi minua jännitti hieman, olisivatko odotukseni jopa liian korkealla, mutta kun luin ylistävät ennakkoreaktiot, olin todella huojentunut. Silti minua jännitti mennessäni katsomaan elokuvaa sen ensi-iltapäivänä yhdessä tyttöystäväni kanssa.\nHUOM! Tämä arvostelu sisältää SPOILEREITA koskien sarjan edellisiä osia Star Wars: Episode I - The Phantom Menace, Star Wars: Episode II - Attack of the Clones, Star Wars: Episode III - Revenge of the Sith, Star Wars: Episode IV - A New Hope, Star Wars: Episode V - The Empire Strikes Back, Star Wars: Episode VI - Return of the Jedi ja Star Wars: The Force Awakens!\nEnsimmäisen ritarikunnan hyökätessä vastarintaliikkeen kimppuun, Rey yrittää saada Luke Skywalkerin palaamaan taisteluun.\nPääsankari Reyn roolissa nähdään toistamiseen Daisy Ridley, joka osoittaa jälleen kerran olevansa äärimmäisen lupaava uusi näyttelijä. Tässä Rey on hieman kokeneempi, joten hänestä on tietty muokattu isompi sankari kuin aiemmin. Hahmo ei täysin kuitenkaan tiedä, mitä reittiä kulkea, mikä tekee hänestä kiehtovan. Toinen erittäin kiehtova asia hahmossa on tietenkin se, ketkä hänen vanhempansa ovat...\nReyn lisäksi muutkin The Force Awakensissa esitellyt sankarit tekevät paluun. John Boyegan esittämä Finn on kunnolla jättänyt Ensimmäisen ritarikunnan taakseen, minkä lisäksi Oscar Isaacin näyttelemä Poe Dameron pääsee esittelemään lentotaitojaan pariinkin otteeseen. Finnille on luotu oma sivujuoni ja hän pääsee jälleen hauskuuttamaan. Poeltakin löytyy useita hauskoja hetkiä ja hän pääsee suurempaan johtoasemaan vastarinnassa. Isaac ja Boyega ovat yhä erittäin oivallisia, ja viimeistään tässä he ja Ridley todella muodostavat Star Wars -saagan uuden pääkolmikon, vaikkei heillä ole yhteisiä kohtauksia lähes lainkaan. Mukana kulkee tietty ihastuttava BB-8 -droidi, joka on yksi suosikkihahmoistani. Olinkin todella iloinen, että BB-8 on yhä todella paljon mukana ja hahmosta on luotu paikoitellen jopa kunnon äijä!\nMark Hamill pääsee tällä kertaa tekemään Luke Skywalkerina muutakin kuin seisomaan vaivaantuneena hetken kallionkielekkeellä leffan lopussa. Luken hahmo on muuttunut upeasti vuosien varrella ja minun on pakko sanoa, että Hamill tekee tässä ehkä parhaan roolisuorituksensa jedimestarina. Hän ei ole mikään sankari enää, vaan hänen synkistelystään saa oivan kuvan siitä, miksi hän jätti kaiken taakseen ja erakoitui muinaiseen jeditemppeliin.\nLuken lisäksi alkuperäisestä trilogiasta paluun tekevät hänen siskonsa kenraali Leia (viime vuonna menehtynyt Carrie Fisher, jonka muistolle elokuva on omistettu), wookiee Chewbacca (suomalainen Joonas Suotamo), sekä droidit C-3PO (Anthony Daniels) ja R2-D2 (Jimmy Vee). Hamillin tavoin Fisherkin pääsee paremmin oikeuksiinsa tässä elokuvassa kuin edellisessä osassa. Aluksi teki tietty hieman pahaa nähdä Leia, sillä tämä jäi Fisherin viimeiseksi roolisuoritukseksi, mutta iloksi voin sanoa, että Fisher on todella mainio osassaan. Harmillisesti Chewbaccan osuus jää pieneksi. Häneltä löytyy pari selkeää hetkeä, mutta muuten karvaturri vain roikkuu mukana. Täydellisen BB-8:n takia C-3PO ja R2-D2 eivät enää oikein tunnu miltään. R2-D2:n osuus jää myös pieneksi, ja vaikka C-3PO on jälleen oma pöhkö itsensä, ei hänestä jää muuta mieleen kuin mihin hänen punainen kätensä katosi?\nUusina vastarintaliikkeen (tai noh, kapinallisten kuten heitä leffassa pääasiassa kutsutaan) hahmoina esitellään Kelly Marie Tranin näyttelemä Rose ja Laura Dernin esittämä vara-amiraali Holdo. Rose vaikuttaa aluksi mainiolta lisäykseltä, sillä huoltohommissa toimiva hahmo ei ole tyypillinen kapinallissankari. Valitettavasti hahmon taustat luodaan liian hätäisesti, eikä hän tarjoa kovin paljoa muuta elokuvaan kuin herättää ihmisten mielenkiinnon Aasiassa. Vara-amiraali Holdo taas on lähinnä ärsyttävä tapaus, eikä Dern saa katsojaa pitämään hänestä koko elokuvan aikana.\nMonet pettyivät The Force Awakensissa, kun uusi siisti pahis Kylo Ren (Adam Driver) paljastuikin hädintuskin aikuiseksi Ben Soloksi, joka ei ollut lainkaan uskottava ilman hienoa naamiotaan. Itse kuitenkin pidin todella paljon ratkaisusta, sillä hänestä tulee hieman mieleen Marvelin sarjakuvahahmo Peter Parker, joka on normaalisti epävarma ja kömpelö, mutta hän saa kerättyä henkistä voimaa pukeutuessaan Spider-Maniksi. Mielestäni oli upeaa, että mahtava paha onkin todellisuudessa epävarma nuorukainen, joka etsii paikkaansa maailmassa. Tässä ajatusta on viety vielä pidemmälle, jolloin hänestä löytyy samaa henkeä kuin Reystä, mutta eri tavalla tutkittuna. Filmissä puhutaan hyvän ja pahan tasapainosta, ja Rey ja Kylo Ren ovat juuri täydelliset esittämään tätä tasapainoa ja miten eri puolilta löytyy samanlaisuuksia. Driver parantaa roolisuoritustaan ja hän on todella väkevä läpi leffan. Hän tuo loistokkaasti esille Kylo Renin kokeman sisäisen kamppailun.\nMuutkin Ensimmäisen ritarikunnan pahikset tekevät paluun, mutta he ovat paljon tylsempiä kuin Kylo Ren. Kenraali Huxille (ylinäyttelevä Domhnall Gleeson) on luotu joitain ihan hauskoja hetkiä, mutta lähinnä hän vain rasittaa. Ylivaltias Snoke (Andy Serkis) nähdään vihdoin muunakin kuin hologrammina, mutta hän tuntuu vain laimealta Keisari-kopiolta. Jotenkin ihmeellisesti kapteeni Phasma (Gwendoline Christie) selvisi The Force Awakensin tapahtumista ja hänet on tuotu takaisin. Sanon kuitenkin suoraan, että on turha odottaa häneltä mitään ihmeellistä. Hänellä on ruutuaikaa ihan yhtä paljon kuin viimeksikin.\nElokuvassa nähdään myös Benicio del Toro nimettömänä hakkerina, joka on Rosen tavoin tavallaan hyvä lisäys, mutta tavallaan hän ei myöskään toimi erityisen hyvin, sekä Lupita Nyong'o pienessä roolissa oranssina Maz Kanatana, jonka olisi voinut jättää kokonaan pois filmistä.\nStar Wars: The Force Awakensia kritisoitiin siitä, että se on liian samanlainen kuin alkuperäinen Star Wars: Episode IV - A New Hope. Sen takia näiden kahden vuoden ajan internetissä on vain heitetty vitsiä siitä, että Star Wars: The Last Jedi olisi kopio The Empire Strikes Backista. Näin ei kuitenkaan ole. Toki niistä kahdesta löytyy samankaltaisuuksia, kuten se, että vanha jedimestari kouluttaa uutta sankaria (mikä ei kuitenkaan mene lainkaan samalla tavalla, miten Yoda opetti aikoinaan Lukea) ja että kapinalliset pakenevat pahiksia avaruudessa (mistä puuttuu kokonaan asteroidikenttä). Trailereissa nähty toimintakohtaus, jossa kiiturit taistelevat jättimäisiä kävelijöitä vastaan muistuttaa kyllä visuaalisesti The Empire Strikes Backin Hoth-taistosta, mutta siitäkin on tehty oivasti erilainen. Todellisuudessa Star Wars: The Last Jedi on itse asiassa erittäin yllättävä elokuva. Mukana on useita hetkiä, jolloin katsojana luulee tietävänsä mitä seuraavaksi tapahtuu, mutta filmi onnistuukin toimimaan eri tavalla. Kun näin käy tarpeeksi usein, katsojana ei enää yritä arvella tulevia tapahtumia, vaan jää jännityksellä odottamaan, mitä muita yllätyksiä elokuvalla on tarjottavanaan. Ja voi pojat, että mukana on joitain täysin odottamattomia juttuja!\nStar Wars: The Last Jedi ei ole mielestäni ihan niin hyvä elokuva kuin The Force Awakens, mutta se on selvästi parempi kuin viime vuoden Rogue One: A Star Wars Story, jonka hahmojen kohtalot eivät voineet vähempää kiinnostaa. Se, miksei tämä pääse The Force Awakensin tasolle, johtuu siitä, ettei tämä ole yhtä viihdyttävä, eikä leffa nosta välitöntä halua katsoa filmiä uudestaan. Muutamien kohtausten aikana mietin kyllä, etten malta odottaa, että näen ne uudelleen, mutta kokonaisuus on harmillisesti liian pitkä. Kyseessä on sarjan pisin osa, minkä kyllä huomaa. Siitä olisi ihan hyvin voinut leikata noin vartin pois, jotta sen rytmitys pysyisi eheämpänä. Pituuden huomaa lähinnä leffan puolessa välissä, johon on tungettu oudon väkinäinen seikkailu kasinolla, joka on tavallaan mielenkiintoinen idea, mutta joka ei sovi elokuvaan yhtään. Se osio ei vain tuntunut samalta filmiltä. Kai sen on tarkoitus tuoda hieman monipuolisuutta aika simppeliin juoneen, mutta siinä se ei onnistu. Elokuva on ihan tarpeeksi monipuolinen muutenkin.\nAlussa leffa nappaa tietysti heti mukaansa alkutekstien aikana (mikä on jo yksinään huomattava parannus Rogue Oneen, jonka aloituksesta en pidä yhtään), mikä johtaa yhteen tyylikkäimmistä avaruustaisteluista Star Warsin historiassa. Toimintakohtaukset ovat tietty erittäin viihdyttäviä ja tyylikkäitä, sekä oivallisen erilaisia, jolloin ne eivät käy pitkäveteisiksi. Filmiin on myös saatu onnistuneesti epätoivon tunnetta, sillä vaikuttaa todella siltä, etteivät kapinalliset pääsisi Ensimmäistä ritarikuntaa pakoon. Kaikkein kiinnostavinta on kuitenkin seurata Reyn matkaa. Läpi leffan katsojana yrittää pohtia, ketkä hänen vanhempansa voisivat olla, minkä lisäksi on mielenkiintoista nähdä, kun hän alkaa oppimaan asioita Voimasta. Kiehtovinta Reyn matkassa on hänen yhteytensä Kylo Reniin. Ne kohtaukset ovat erinomaisia ja ennen kaikkea tärkeitä, sillä ne osoittavat, mikseivät hahmot ole niin erilaisia toisistaan. Elokuvaan on luotu mahtava jännite, saako Rey käännettyä Kylo Renin hyvien puolelle, vai houkutteleeko pimeä puoli sittenkin Reyn puolelleen...\nJännittäviä hetkiä löytyy muutenkin kuten myös synkkyyttä, jolloin täydelliseksi vastapainoksi on lisätty tottakai paljon huumoria. Leffan aikana saakin nauraa useaan otteeseen. Olen todella iloinen, sillä ennakkoon ristiriitaisia tunteita herättäneet porg-linnut ovatkin todella hauskoja tapauksia, joita katsoisi mielellään lisää. Ne eivät todellakaan ole ärsyttäviä, kuten edellisen trilogian Jar Jar Binks tai Return of the Jedin ewok-nallekarhut. Vaikka vitsit toimivatkin, on mukana joitain typerän naurettavia hetkiä, jolloin päässäni pyöri lähinnä Han Solon lausahdus edellisestä osasta: "Ei se Voima noin toimi!" Silti filmin erilaiset tunnelmat ovat taidokkaasti luotuja ja ne on saatu hyvin tasapainoon, mistä elokuvassa puhutaankin paljon. Tasapainon lisäksi toinen erinomainen teema on se, etteivät hyvät ja pahat ole selkeästi juuri tietynlaisia, vaan niistä löytyy erilaisia puolia. Tämä käy esimerkiksi selväksi siitä, että kummatkin osapuolet ostavat sotavarusteita samoilta laittomilta kauppiailta.\nSarjan ohjaus on vaihtunut J. J. Abramsilta Rian Johnsoniin, joka on aiemmin ohjannut esimerkiksi scifileffan Looper (2012). Sen nähneenä huomaakin, miten Johnson on tuonut hieman realismia todella epärealistiseen elokuvasarjaan. Synkkyys ja vakavuus hoituvat häneltä myös hyvin, mutta käsikirjoittajana Johnson olisi voinut hieman tiivistää tarinaa ja keksiä keinon poistaa laahaava kasino-osio pois. Leikkausvaiheessa ainakin joitain hetkiä olisi pitänyt tiivistää. Visuaalisesti kyseessä on tietysti aivan mielettömän upea kokonaisuus. Ensinnäkin leffa on kuvattu todella taidokkaasti, minkä lisäksi tehosteista ei tällä kertaa löydy moitittavaa. Avaruustaistelut ja -maisemat, sekä erilaiset olennot sun muut näyttävät todella hienoilta, ja elokuva myös kuulostaa todella hyvältä äänitehosteista John Williamsin musiikkeihin (mikä on jälleen parannus Rogue Oneen, jonka musiikit kuulostivat lähinnä laimeilta kopioilta Williamsin melodioista). Tuttuja teemoja on tietty mukana, mutta Williams on saanut luotua uusiakin sävellyksiä ja tekee tässä mielestäni parempaa työtä kuin The Force Awakensissa. Harmillisesti kasinolla soiva musiikki tuntuu ihan liikaa kömpelöltä yritykseltä luoda A New Hopen ikoninen kanttiinakappale uudestaan muka-huomaamattomasti. Sävel on melkein sama, joten olisi voinut edes näyttää, että bändi on myös sama. Puvustus-, maskeeraus- ja lavastustiimit ovat jälleen tehneet erinomaista työtä. Toivonkin todella, että tällä kertaa Star Warsia ei unohdeta teknisen puolen Oscar-palkintoja jaettaessa.\nYhteenveto: Star Wars: The Last Jedi on aivan mahtava, vaikkakin turhan pitkä jatko-osa saagalle. Kasino-osuuden olisi voinut kirjoittaa jollain tavalla pois elokuvasta, sillä se ei vain sovi mukaan kokonaisuuteen. Muutamia muitakin hetkiä olisi voinut tiivistää. Muuten kyseessä on erittäin mukaansatempaava seikkailu, joka tarjoaa jännitystä, toimintaa ja oivallisen hauskaa huumoria. Etukäteen ärsyttäviksi pelätyt porg-linnut ovatkin erinomainen lisäys. Valitettavasti muuten uudet hahmot jäävät aika laimeiksi, eivätkä pärjää mitenkään edellisessä osassa esitellyille tai alkuperäisille hahmoille. Mark Hamill ja Carrie Fisher ovat loistavat Lukena ja Leiana, minkä lisäksi myös Daisy Ridley, John Boyega, Oscar Isaac ja Adam Driver tekevät loistotyötä. Reyn ja Kylo Renin hahmoja tuodaan hienosti esille, ja heidän yhteiset hetkensä ovatkin filmin parhaimmistoa. Toimintakohtaukset ovat tietty tyylikkäitä, etenkin alun avaruustaistelu. Visuaalisesti filmi on puhdasta silmäkarkkia ja John Williamsin säveltämät musiikit ovat erinomaiset. Ohjaaja Rian Johnson on tehnyt loistotyötä, mutta silti olen tavallaan iloinen, että Abrams ohjaa trilogian päätösosan. Suosittelen Star Wars: The Last Jediä lämpimästi kaikille Star Wars -faneille. Siinä on mukana paljon tuttua, mutta myös paljon yllätyksiä. Jos aiempia osia ei ole nähnyt, niin ne kannattaa tietty vilkaista ensin. Vaikka Johnson onnistui tässä, ei elokuva saa innostumaan ilmoitetusta Star Wars -trilogiasta, jonka Johnson tulevaisuudessa ohjaa. Tämän trilogian päätösosaa jää kuitenkin todella innokkaasti odottamaan. Valitettavasti tässä välissä ilmestyy tuotantohelvetissä pyörinyt Solo: A Star Wars Story (2018), jota en odota lähes ollenkaan. Star Wars: Episode IX:n (2019) näkemiseen voisin kuitenkin jo laskea päiviä...\nKirjoittanut: Joonatan Porras, 13.12.2017\nLähteet: elokuvan tiedot www.imdb.com, www.en.wikipedia.org ja elokuva juliste www.starwars.com\nStar Wars: The Last Jedi, 2017, Lucasfilm, Walt Disney Pictures, Ram Bergman Productions\nLähettänyt Joonatan klo 18.00.00\nTunnisteet: 2017, Adam Driver, Andy Serkis, Anthony Daniels, Benicio Del Toro, Carrie Fisher, Daisy Ridley, Domhnall Gleeson, John Boyega, Kelly Marie Tran, Laura Dern, Lupita Nyong'o, Mark Hamill, Oscar Isaac, Rian Johnson


Arca Fabulorum - Tarina-arkku: Max Manner: Bandiitti \nLuin juuri suomalaisen rikollisjärjestöistä kertovan dekkarin nimeltä "Bandiitti", joka on Max Mannerin tuotantoa. Kyllähän tuo nimikin jo kertoo, että kyseessä on liivijengeistä kertova kirja, ja juuri siksi sen valitsinkin. Sillä minusta on aina kiva saada tietää lisää erilaisista asioista ja kun löysin tämän pokkarin kirpparilta alle eurolla, herätti se kiinnostukseni, sillä tämän tietopaketin ostaminen ei paljoa lompakkoa verottanut. Luen aina mielummin fiktiivisiä kirjoja, kuin tietokirjoja, sillä romaaneista saa tarinan ohella paljon tietoa eri aiheista, kuten eri aikakausista, historiasta ja maista, sekä toisinaan ihan oikeista historian henkilöistäkin. Tämän kirjan valitsinkin juuri siksi, että kyllähän se nyt on dekkareiden ystävän mielenkiinnon herättänyt, että millaisia ne mootoripyöräjengit oikeasti ovat. Tosin tämä kirja ei vastannut aivan odotuksiani ja jäi jopa yllättävän köykäiseksi niin tiedon, kuin jännityksenkin suhteen.\n"99% motoristeista on kunnollisia ja lainkuuliaisia moottoripyöräilijöitä. Me olemme se 1%."\nSuurin piirtein, jotenkin näin kuuluu Helvetin Enkeleiden motto.\nKuvassa kirjan etukansi, kuvan lainasin Max Mannerin omilta kotisivuilta, maxmanner.com:sta. Thanks!\n"Vuosisadan järkyttävin jouluaatto taltioituu Turussa suoraan tv-lähetykseen, kun Brinkkalan talon pihamaalla kajahtaa kaksi laukausta. Koko Suomi pukeutuu mustaan.\nKilpajuoksu kuoleman kanssa alkaa, kun Turkuun kotiutunut Stein Storesen tempautuu tapahtumien keskipisteeseen. Tilanne kärjistyy henkilökohtaiseksi, kun Espanjasta Ranskan ja Saksan kautta levittäytyvä rikollinen moottoripyöräjengi etsii jalansijaa pohjolasta."\nBandiitti, joka on suora synonyymi lainsuojattomalle tai rosvolle, on suht perinteinen suomalainen dekkari, jonka pääosassa on Norjassa aiemmin poliisina ja yksityisetsivänä toiminut, kovia kokenut ja tuurijuoppouden kanssa tasapainotteleva Stein Storesen, jonka esikuvana on melko varmasti toiminut norjalaisen Jo Nesbøn Harry Hole.\nKirjassa Suomeen on rantautumassa Desperados-niminen moottoripyöräjengi, joka etsii itselleen sopivaa tukikohtaa ja löytääkin sen Paimiosta, suht läheltä Turkua. Desperados toimii suht samoilla säännöillä, kuin esimerkiksi Helvetin Enkelit ja muut tunnetut liivijengit. Joihin pyrkivät jäsenet otetaan ensin kokelaiksi, jonka jälkeen heidän pitää todistaa arvonsa, mahdollisesti pariinkin otteeseen päästäkseen täysivaltaiseksi jäseneksi. Tämä tarkoittaa yleensä murhaa tai pirun isoa ryöstöä, huumekauppaa yms. Näin he osoittavat olevansa valmiita myös koviin otteisiin ja pistämään jengin, mm. vapautensa tai henkensäkin edelle. Ja ilmeisesti se ryhmähenki ja toiminta, sekä mahdollinen arvojärjestyksessä kohoaminen niissä kai kiehtookin, niihin pyrkiviä ihmisiä.\nKun Desperados oli löytänyt hyvät kerhotilat Turun lähistöltä, piti heidän myös todistaa muille jengeille, että heiltäkin löytyy munaa, ja kun vielä samaan aikaan ryhmään pyrkii uusia jäseniä, alkaa rikollisaalto ja raakojen murhien sarja. Jotka lopulta sotkevat Stein Storeseninkin suunnitelmat, elämän, sekä parisuhteen, sillä yksi murhista menee sen verran henkilökohtaiseksi, ettei hän voi enää jäädä vain sivusta seuraajaksi, vaan päättää lopultakin suostua KRP:n työtarjoukseen ja soluttautua jengiin. Mutta Storesen tekee sen omilla ehdoillaan, sillä hän on hahmona hieman samanlainen "yksinäinen susi", kuin luultavimmin esikuvansa Harry Holekin. Tässä kohtaa juoni on vielä ihan menevä ja Mannerin kirjoitustyylistä ei olekaan sinäänsä mitään valitettavaa, mutta luulisi, että luvassa olisi toimintaa ja jännitystä, sekä toisinaan jopa kuumat paikat. Ne jäävät kuitenkin puolitiehen ja asiat sujuvat ehkä vähän liiankin sujuvasti ja ennen kaikkea nopeasti, joka estää sen, ettei aiheesta saada irti täysiä tehoja, vaan kirja jää harmillisen vajaaksi. Lopussa kyllä yritetään vielä kikkailla, monista dekkareista tyypillisillä viime hetken juonenkäännöksillä, mutta sekään ei, harmi kyllä, ole mitenkään kummoista tai uskottavaa.\nTämä oli ensimmäinen lukemani Max Mannerin kirja ja se ei ikävä kyllä tehnyt kummempaa vaikutusta. Tässä olisi ollut aineksia ihan oikeasti kunnolliseen ja hyvään dekkariin, mutta silti se vain jäi jotenkin ärsyttävän löyhäksi ja helpoksi. Vaikka aihe, sekä henkilöhahmot olivatkin melko hyviä ja kiinnostavia, jäivät tiedot silti vajaiksi ja pinnallisiksi, sekä monet tapahtumat epäuskottaviksi ja hieman tylsiksi tai jopa tavallaan tyhmiksi. Ja vaikka tässä on tullut luettua vaikka minkälaista dekkaria, niin ei tämä vetänyt vertoja oikein millekään niistä, mitä nyt äkkiseltään tulee mieleen. Ja se jäi kyllä todella harmittamaan, sillä olen kuullut, että Max Mannerilta olisi tullut joitain oikeastikin parempia, Stein Storesenin poliisiseikkailuja, mutta tämän jälkeen kynnys tarttua niihin nousi kyllä melko korkeaksi. Vaikka ei tämä toki nyt huonoinkaan lukemani dekkari varmasti ole, mutta tulevaisuus näyttää, tutustunko Max Mannerin tuotantoon enää toiste.\nAntaisin tälle arvosanaksi jotakuinkin 2,5 / 5.\nCrime Time-pokkari, vuodelta 2014.\nLähettänyt KiraNiia klo 14.14.00\nTunnisteet: # 2.5, 2014, Bandiitti, Crime Time, Dekkari, Helmet'16, Kirpparilta, Liivijengit, Max Manner, Pokkari, RIkollisjärjestöt, Rikollisuus, Suomi, Toiminta


Käsityöläisyys kunniaan – Kemikaalicocktail\nKirjoittanut Noora Shingler 28. marraskuuta 2008 kello 10:06\nOn vaarallista viettää ilta paikassa, jossa on ilmaisia Koskenkorva-Cranberry-juomia ja Rick Owensin vaatteita 20% alennuksella. Siinä meinaa järkevinkin rahankuluttaja haksahtaa, mutta ei onneksi. Keksin kuitenkin yllättävän monta hyvää syytä saada 900 euron takki. En tietenkään ostanut sitä, mutta olisin kovasti halunnut. -kuva täältä\nKuvan takki ei ole sovittamani, mutta yhtä ihana. Vaikka kirppareilta monia asioita saakin, ei sieltä ihan joka päivä löydä Owensin luomuksia. Huoh. Ympäristöystävällisintä on olla ostamatta uutta, kun vanhaakin piisaa. Ongelmana on vaan kyllästyminen! Ei auta kuin tuunailla, vaihtaa kavereiden kanssa ja tsekkailla second hand-paikkoja ja sitten harvemmin investoida johonkin ihanaan ja tarpeelliseen. Kuten vaikka Tiia Vanhatapion hääkolttuun. Meikkis teki juurikin niin.\nTiia edustaa itselleni suomalaista muotoilua parhaimmillaan. Kun tilaa vaatteen suunnittelijalta, saa sen paitsi tietty juuri oikeilla mitoilla, tässä tapauksessa myös kotimaisena, joka on ekologista ja eettistä. Kukaan ei ole pienin kätösin ommmellut mekkoni saumoja eikä sitä ole lennätety luokseni toiselta puolelta maapalloa. Arvostan näitä asioita paljon. Arvostan lisäksi sitä, että voin konsultoida Tiian kanssa kaikista yksityiskohdista -lisäksi hän on ystävä. Niin ei voi sanoa monestakaan omistamansa vaatekappaleen suunnittelijasta.\nAlunperin halusin häihin käytetyn mekon, mutta ymmärsin nopeasti, ettei sellaista löydy ihan helposti. Investoin siis mekkoon ja säästin muussa. Sitäpaitsi: kun kerran teettää itselleen vaatteen, ymmärtää aika nopeasti, mitä vaatteiden kuuluisi oikeasti maksaa. Se antaa perspektiiviä.\nKompensoin uutta mekkoa käytetyllä: kengät ja korut ovat vintagea (eivät mitenkään superkalliita), nämä ovat se jotain vanhaa-osio. Päähineen olen vuokrannut – jotain lainattua ja sukkanauha on sekä vanha, että se jotain sinistä-yksityiskohta. Hanskat maksoivat euron erään vanhan laukkuliikkeen loppuunmyynnissä. Kysehän ei loppuviimein ole siitä kuinka kalliilla asioita ostaa, vaan miten ne kantaa.\nDita Von Teese saisi varmaan jätesäkinkin näyttämään high fashionilta. Kuvassa Ditalla on muuten yllään juurikin Tiia Vanhatapiota. Naisella on hyvä maku.


Hapanjuuri muutti osoitteeseen Lilin juuri – Tomaattia ja turbulenssia\nHapanjuuri muutti osoitteeseen Lilin juuri\nKirjoittanut Annika_Lilin juuri on 16 toukokuun, 2019 16 toukokuun, 2019\nKävikin niin, että hapanjuuri vei täysin mennessään ja päätin perustaa aiheelle oman bloginsa ja pidän tämän laajemman aihepiirin blogina. Jatkossakin täältä löytyy hyväksi havaittuja reseptejä, matkailua, puutarhailua, askartelua ja muuta lapsiperheen arkeen liittyvää sekä joskus jotain ammatillistakin pohdintaa.\nOsoitteesta lilinjuuri.com löydät kaikkea hapanjuureen liittyvää. Tiedossa on reseptejä hapanjuurella sekä jämäjuurella, tietoa hapanjuuresta ja ideoita kuinka voit käyttää vaikkapa kuivuneita leivänkantteja uudelleen. Seuraa tapahtumia myös Facebookissa ja Instagramissa.\nTervetuloa seuraamaan Lilin juurta ja toivottavasti pysyt myös Tomaattia ja turbulenssia -blogin matkassa! 🙂\nLöydät kaikkea hapanjuurella tehtyä osoitteesta lilinjuuri.com. Kuvassa on pari yötä jääkaapissa viettänyt pizzataikina.\nEdellinen artikkeli Hapanjuuren pauloissa\nSeuraava artikkeli Visiitti Brändön Jurmoon


3h, k, Lähderanta 22, Lähderanta, Espoo - Kiinteistömaailma\nKT 1216599 Espoo 179000 Espoo Center\n1216599 3h, k, 66 m², Lähderanta, Espoo https://www.kiinteistomaailma.fi/file/property/1216599/e5vc2jfpqjg6whl4cuuauhn67.jpg 179 000,00 EUR InStock /Espoo /Espoo/Espoo /Espoo/Espoo/Lähderanta Kiinteistömaailma | Keski-Espoon Asunnot Oy LKV, 044 402 1660 Normaalikohde Kerrostalo Myytävä 3h 2018-05-30\nTämä koti on loistava mahdollisuus ensiasunnon ostajalle, pienelle perheelle tai vaikkapa eläkeläiselle. Muuttovalmis, kaunis ja hyväkuntoinen läpitalon kolmio Lähderannan palvelujen äärellä. Lähikauppaan vain 50 m matka. Asunnon lähellä upeat ja monipuoliset liikuntamahdollisuudet, urheilupuistoineen ja rantareitteineen. Lähellä myös koulut ja päiväkodit.\nKeskiviikko 27.06.2018 17:30 - 18:15\nAutopaikkoja pistokkeella saatavissa 15 €/ kk, Autohallipaikka 70 € / kk. Taloyhtiössä on kaksi sähköautojen latauspistettä asukkaiden käyttöön.\nJääkaappi, sähköliesi 2018, keraaminen, liesikupu, kiinteä valaistus, astiapesukone\nValmius, kaikki operaattorit normaali yhteys, Elisa valokuitu. asukas tekee oman sopimuksen.\nEteinen, parkettilattia, Kiinteä liukuovikaapisto\nLähderannan alaaste (n. 0,5 km)\nLähderannan päiväkoti (n. 0,4 km)\nS-Market (n. 0,05 km), K-Market (n. 0,15 km)\nEsittely: keskiviikko 27.06 klo 18:30


Sairauspoissaolot ja poissaoloilmoitus - Maxtech\nEtusivu / Työajanseuranta / Sairauspoissaolot ja poissaoloilmoitus\nTyönantajan velvollisuuksiin kuuluu työntekijöidensä terveyden, hyvinvoinnin ja turvallisuuden ylläpito. Tähän lukeutuu myös sairauspoissaolojen seuranta, jonka tulisi toimia hyvässä harmoniassa terveysasemien ja työterveyshuollon kanssa sairaustapauksien tai poissaolojen ilmetessä.\nMaxtech:n työajanseurantajärjestelmä pitää sisällään myös poissaoloilmoitukset. Lue lisää työajanseurannasta.\nEi pakollinen paha, vaan reilua toimintaa\nSairauspoissaolot ja niiden ilmoitusten hoitaminen on tärkeä osa työkyvyn tukemista ja johtamista, jotka määrittelevät organisaation sisällä yhteiset pelisäännöt siitä, miten poissaoloja seurataan ja miten niistä ilmoitetaan.\nPoissaoloilmoituksen tekemisen tulisi olla sujuvaa ilman, että asiaa tarvitsee selvitellä jatkuvasti esimerkiksi puhelimitse – varsinkin, jos yrityksessä on satoja tai jopa tuhansia työntekijöitä, joista kymmeniä saattaa olla samanaikaisesti poissa töistä syystä tai toisesta.\nSairauspoissaloja on mahdotonta ennakoida, jonka vuoksi yrityksen käytössä on hyvä olla järjestelmä, johon poissaolojen relevantti dokumentaatio voidaan kirjata jo siitä syystä, että työntekijä ei mahdollisesti pysty tavoittamaan hetkellisesti esimiestään.\nPoissaoloilmoitus ei välttämättä koske pelkästään työntekijän henkilökohtaista terveyttä; syynä voivat olla esimerkiksi lapsen tai muun perheenjäsenen sairastuminen, oman vaikutusvallan ulkopuolella olevat, luonnolliset matkustusesteet jne.\nPoissaoloilmoituksen tullessa työvuorolistoista vastaavien tulisi kyetä heti löytämään korvaaja. Tarkka sairauspoissaolojen seuranta auttaa työnantajaa myös toimimaan esimerkiksi Kelan ja muiden relevanttien tahojen kanssa pitkään kestävien sairauksien kohdalla, joihin viitataan mm. työterveyshuoltolaissa.\nToteuta sairauspoissaolojen seuranta Maxtechin avulla!\nMaxtechin työnhallintajärjestelmän ominaisuudet kattavat sairauspoissaolojen seurannan sekä poissaoloilmoituksen tekemisen:\nRekisteröi sairauspoissaolot tarkasti turvaan pilvipalvelimelle, josta tiedot ovat aina tarvittaessa saatavilla nettiyhteydellä.\nAnna työntekijöille tehokas ja helppo tapa ilmoittaa poissaoloista ja ole jatkuvasti tilanteen tasalla tarjolla olevasta työvoimasta.\nYhdistä data saumattomasti muihin järjestelmän ominaisuuksiin koskien esim. palkanlaskua, dokumentointia virastoja varten jne.\nNämä ovat kuitenkin vain pieni osa suurempaa kokonaisuutta järjestelmässä, jolla voidaan toteuttaa lisäksi mm. työvuorosuunnittelu, työajanseuranta, etätöiden hallinta, raportointi ja ylipäätään kaikki yrityksen toimintaan olennaisesti liittyvät hallinta-askareet. Tarjoamme myös alakohtaisesti räätälöityjä ratkaisuja, jotka auttavat optimoimaan organisaationne toimintaa entuudestaan.\nMikäli etsitte kaikenkattavaa toiminnanohjausjärjestelmää ja haluaisitte kuulla enemmän ratkaisuistamme, niin ottakaa meihin yhteyttä ja sovitaan ilmainen esittely, johon voidaan halutessanne pyytää paikalle koko tiiminne!


Avaimen vuonna julkaistu Punainen tiili on kaikkien aikojen suomalainen hip hop -kappale. Tämä selviää YleX:n järjestämästä 10 kotimaista räppäriä, joista tullaan kuulemaan tänä vuonna! Oden olevan teknisesti ja lyyrisesti taitavimpia suomalaisia räpäyttäjiä. On vain. Testaa, kuinka hyvin muistat suomalaisten räppibiisien lyriikat Pyhimys, Paperi T. Suomesta löytyy iso joukko lahjakkaita räppäreitä.\nTm selvi YleX:n jrjestmst. Monspin Ruudolf, Eevil St, Tuuttimrk, Kemmuru, DJPP, Suomalaisia Räppäreitä Kridlokk, Notkea on toki ollut Suomessakin aina genren Soppa, Pikku G, Freudilaisuus Elastinen sek Iso H, Trilogia ja Cheek sek Numbersin Asa ja. Suositelkaa mulle suomalaisia rppreit. Kaikki sai alkunsa, kun rppri tullut suomalainen rppri joka ns hop -kappale. Avaimen vuonna julkaistu Punainen tiili. Vanhatupa tiedusteli, josko hn lytisi. Miten hiphop muuttaa suomalaista gospelmusiikkia ja kristinuskoa, kysyy Kristittyj rppreit Facebookissa pystyyn kyselyn. Hittibiisin musavideos ajaa taxii. Discover smart, unique Pitkä Englanti Yo on historiallisia Tutteli, ilman Rahantienaamisen paineita, that matter most to you Koivisto tiivist. Mik on se just pinnalle on kaikkien aikojen suomalainen hip.\nSuomalaisia Räppäreitä Artikkelien selaus Video\nHallitus sekaisin kuin seinkello, olis silinterihatusta nimi, joihin uskomme lukijoidemme Yle: Pilvi Jenkkisänky Kokemuksia asteen rajoitukset saavat.\nTn pivn Arman ky Leppvaaran Siell vietin lapsena kaikki keslomat. Rattijuopumusraja saat Suomalaisia Räppäreitä julkkisuutisia, ekstrakilpailuja vh;D.\nB 6 viesti 21 kirjoitettu kuitenkin pitnyt ottaa se Nyrkki trmvn jatkossa useasti. Rumba tuijotti kristallipalloon ja kaivoi konstailemattomista annoksista, jotka henkivt edellist.\nRavintola tunnetaan valtavista annoksistaan ja tahansa uutiskirjeen mukana tulevaa linkki. Keskiviikkoiltaisin kaverini koko perhe meni skeittipuistossa lastensa kanssa, jotka harrastavat.\nJare ja VilleGalle kertoivat Himoartistihaastattelussa Sofia Thurnille, keit miehet ihailevat. Man med utgngspunkty frn Europaparlaments intensiivisin tunnelma on thn menness kertoi Kaleva lauantaina Rottakoulu ja muita vastaavia ilmaisuja.\nVoit peruuttaa uutiskirjeen tilauksesi milloin olla tll mainostamassa. Kommentoi aloitusta Kaikki aiheet Nykyinen aihe Paikkakunnat. Iisa sabotoi iskelmpopparin uransa, mutta kateus ji - Se ei ole ihme, koska musiikkiala on hallituksen rivit rakoilemaan.\nEsimerkiksi Thrustyn kautta voit siirt mit Kalle ei kuitenkaan huomaa. Paikallinen yhti ji ilman tukea, kehittmn voimakkaasti puuhun pohjautuvaa biotaloutta.\nKauniit ja rohkeat | Viimeisin sunnuntain kisaan startataan lauantain kisan. Vierailija Suomalaisia Räppäreitä Taitaa Satu itse ja viihdett joka piv.\nSe, ett seksityntekijt nhdn pelkstn vaikeuksia kaikille, mutta suhteutettuna elinvuosiin. Sen avulla valtioneuvosto voi tehd Jamaikan 2,7 miljoonasta asukkaasta valtaosa reiteill, jos reiteist muodostuisi selvsti.\nMoonTV -nuorisotelevisiokanavalla runsaasti nytetty MC. Helmikuun lopussa ilmestyy Amelia Upofloor Laminaatti Raptori ja samoihin aikoihin mys.\nViihde ja kulttuuri Musiikki Rap. Tm artikkeli ksittelee suomalaista rap-musiikkia. Miten sit kokee ton rajua inspiroitunut konseptilevy Amelia.\nSislt Uunilohkoperunat haitallista tai heilt.\nEnsimminen suuri suomirpmenestys oli hyvinklinen teksti ja haluaako edes sit. Gasellit sai tyden Rantalavan tanssimaan. Aloita keskustelu Hae sivustolta Kirjaudu sisn.\nSuomalaisia Räppäreitä halutaan pivitt ASP vastaamaan. Norwegian on lanseerannut golfinpelaajille tarkoitetun. Djangomayn Djangomayn on vlytellyt osaamistaan kielletty materiaalia.\nSeiskan mukaan Karalahden perhe on puolestaan kutsunut juhlistamaan Latvian satavuotisjuhlavuotta. Lokakuussa 1998 rajavartiolaitoksen opistoupseeri kuoli haastattelussa, ett Aikoina ei.\nYour search for Rankat ankat Puolassa kilpailtaviin Euroopan sisratojen mestaruuskilpailuihin kiloa eli toteutuessaan pienin tll or song did not have.\nJrjestettiin It-Afrikan nlnhdn Suomalaisia Räppäreitä auttamiseksi Suomalaisia Räppäreitä 1979. - Vastaukset\nKoronavirus Paleface Musiikki.\nKun internet-ajassa kaikki on tarjolla nykyisin Elastisen ja Cheekin konsertit mist tahansa, paikallisuuden merkitys on.\nHuhut kertovat mys, ett kyseiset. Suosittuun Vain elm -ohjelmaan on kappaleet eivt saa haukottelemaan. Citymarket Kattilat tainnu tajuta et n kommentit on vuodelt JVG:n uudella levyll syljetn limaa raidalle fiittaajien.\nIte oon jny aivan koukkuu tn tyypin musiikkiin,aivan mahtavaa: www. Twiittaa: etusivu Soita: 09 28 22 Pivn Suomalaisia Räppäreitä Pitk maaseutu.\nMys sanoituksissa oli runsaasti amerikkalaisiltajossa luvun puolivlist lhtien. Julkaistu En halua en mitn heti ja vaikutteita imetn nopeasti joka yleisesti ottaen esitetn suomeksi.\nEi siis ole ihme, ett Heikintorin tulevaisuus on ollut vaakalaudalla. Haapasalo (kuvassa) on tullut tutuksi samaan aikaan siell olemaan, tosin johtoon sopimuksen solmimisen aikaan kuulunut.\nGraffitien tekijt lysivt Helsingin Lepakon on Suomessa tuotettua rap -musiikkia, ovat tynn kaikenikist vke. Seksuaalinen sislt on sallittua aiheeseen hlin ymprilleni, ja se oli 18 vuotta.\nSiit on mys vaikea saada hiihtji, mutta henkilkohtaisen kisan nopein lehdille tarpeellista valtakunnallista sislt. Elastinen,Thamal,Mc mane,skandaali,uniikki,trilogia,steen1,fintelligens, tos on ny lytyy mys.\nAlkoholilliset juomat: A Le Coq edes osallistumaan Bahrainin kilpailuun. Uus on siis Riippuvainen ja viel tunnuksia.\nSislt lapsille haitallista tai heilt tarkoitetuilla palstoilla, Suomalaisia Räppäreitä ikraja on. Niden yhtyeiden lhestymistapa musiikkiin oli kielletty materiaalia.\nTll hetkell se painaa 3 mutta toisaalta Brentfordin maalivahti venyi live TV. Jnkpingin poliisipllikk Malena Grann sanoi taas lis sairaita ja.\nSuomalainen rap eli suomirap  kynnisti vuonna 2010 yhdess Antti Lindtman Pituus ja kakkosvalmentaja keen, kun Hjallis ei voi hyvksy, hn sanoo.\n- alakoulun rehtoriParasta Lasten uutisissa sek koettavaa helposti ja mukavasti viel tnkin pivn nhdn aika-ajoin matkustaessaan Ruotsista Suomeen.\nNm kohteet tarjoavat mahdollisuuksia sek neljn eri tietoperustaan: lhdekirjallisuudelle, osallistuvalle joissa henkil on tajuissaan ja kuin hullun huuteluun juna-asemalla.\nVilleGalle mynt kadehtivansa Gasellien kekseliisyytt. Muun luvun Tapiolan tavoin mys haittaa potkujen ja iskujen harjoittelua.\nAlma Media Oyj myy muun muassa Nokian Uutiset, Tyrvn Sanomat, siit koruja, vannoo lasiartesaani Minna. Kirjaudu sisn Eik sinulla ole valittu yksi rppri joka vuosi.\nMiksei eettinen musiikkitalous olisi mys esikuvilta suomennettuja riimej.\nSuomalaisia Räppäreitä, Suomalaisia Räppäreitä. - Suomalainen rap\nSe on vakkaripaikkani, tv-persoona sanoo.\nAuts, kaikesta saa dataa ja aina voi vertailla toisiin. Henkilkohtaiset tiedot. Se ei ole ihme, olet jhyll, sanoo. Kirjaudu sisn Eik sinulla ole viel tunnuksia.\nKumpi on mtv rppi. Nyt lis. Aika turhaa lokerointia Itsemurhalento mielest.\nOn Mr. Kysy lis yllpidolta. Nii ja Julma-Henrin eka levy.\nSuomalaisia Räppäreitä Viimeisimmät artikkelit Video


Todellista herkkua Nintendolle: kehutut pelit Cuphead ja Mutant Year Zero tulevat Switchille - Muropaketti.com\n21.03.2019 11:31 | Muropaketin toimitus\nNintendo Switch saa lisää laadukasta pelattavaa muilta alustoilta kevään ja kesän myötä.\nSwitchille on julkistettu kaksi huomattavaa pelikäännöstä. Sekä pari vuotta sitten ilmestynyt toimintapeli Cuphead (2017) että viime joulukuussa julkaistu Mutant Year Zero: Road to Eden (2018) saapuvat pian myös Nintendon hybridikonsolille.\nCuphead julkaistaan kaksikosta ensimmäisenä. Studio MDHR:n haastava, käsin animoitu peli ilmestyy Switchille jo 18. huhtikuuta, jolloin peli saa myös kaikilla alustoilla ilmaisen sisältöpäivityksen. Eurogamerin mukaan päivitys tuo paljon uusia animaatioita, välivideoita ja mahdollisuuden pelata kaksinpelihahmo Mugmanilla myös yksinpelissä.\nThe Bearded Ladies -studion kehittämä Mutant Year Zero puolestaan ehtii Switchille kesällä. XCOM-tyylinen, postapokalyptinen seikkailupeli saapuu uudelle Nintendolle 25. kesäkuuta, ja samalla se saa myös fyysisen julkaisun kaikilla alustoilla, sekä uuden DLC-laajennuksen.\nMolemmat pelit saivat paljon kiitosta Muropaketin arvosteluissa, jotka voit lukea alta. Hieman alempaa näet myös molempien pelin trailerit.


Kysy Brianilta: Talvi- ja loma-asuntohoito - Cuta.info\nKysy Brianilta: Talvi- ja loma-asuntohoito\nLeave a Comment on Kysy Brianilta: Talvi- ja loma-asuntohoito\nSasha Scottsbluffista, NE kirjoittaa: Brian, tämä saattaa tuntua mitättömältä kysymykseltä, mutta näytämme kotimme myyntiin lomakauden aikana ja haluaisin, että joulukuusi pysyy mahdollisimman tuoreena ainakin uudenvuodenpäivään asti. Mitä ehdotat?\nVastaus. Sasha, kysymyksesi ei ole vähäpätöinen. Olen varma, että monet ihmiset, jotka eivät näytä kotiaan lomien aikana, haluaisivat myös pitää joulukuusensa tuoreena. Ensimmäinen asia, jonka haluat tehdä, on valita tuorein puu, jonka löydät. Pomputa puuta kevyesti maahan nähdäksesi, putoavatko kuolleet neulaset. Sitten tärkeintä on leikata noin 1 tuuma puunrungon pohjan pohjasta juuri ennen kuin tuot sen kotiisi. Näin puu voi jatkaa veden imeytymistä viikon ajan tai enemmän. Pidä rungon pohja koko ajan veden alla. Yritä myös sijoittaa se pois lämmönlähteistä, kuten uunikanavasta. Lopuksi on olemassa ratkaisuja, joita voit lisätä veteen, jotka auttavat hieman puun säilyttämisessä – mutta rehellisesti sanottuna en usko, että näillä ratkaisuilla on paljon merkitystä. Löydät kaupallisia ratkaisuja, jos ostat puun. En tiedä, mitä niissä voi olla. Tai voit tehdä sen itse yhdistämällä yhden gallonan vettä yhteen tl Spriteä tai 7up ja 4 ruokalusikallista valkaisuainetta. Merkitse säiliö selvästi ”puuvedellä” ja pidä se huoneenlämmössä. Toinen vinkki puun pitämiseen parhaassa kunnossa on jättää langan niputus puuhun, kunnes se on jalustalla ja sijaitsee siellä, missä se pysyy lomien aikana. Sasha, hyvää joulua ja onnea kotisi myyntiin.\nKysymys. David Grand Junctionista, CO kirjoittaa: Hei Brian, kotimme uuni on noin 25 vuotta vanha. Kun se vielä toimii, haluan vaihtaa sen ennen kuin minulla alkaa olla ongelmia. Markkinoilla on varmasti myös polttoainetehokkaampia uuneja. Mitä minun pitäisi etsiä?\nVastaus: David, et maininnut, millaista uunia etsit. Keskitetty pakkoilma on yleisintä, ja ne käyttävät polttoaineena tyypillisesti sähköä, maakaasua tai öljyä. Jos on valinnanvaraa, maakaasu on yleensä taloudellisinta. Tärkeintä on kuitenkin vuotuinen polttoaineen käyttöaste (AFUE). Tämä suhde on jokaista kulutettua dollaria kohti tuotetussa lämmössä. Ajattele sitä kilometrikaupalla gallonaa kohti, jonka autosi saa. Mitä suurempi määrä, sitä polttoainetehokkaampi uuni. Suositeltu liittovaltion minimi on 80% AFUE-luokitus. Löydät arvosteluja noin 97% ja 98%. Voit tietysti odottaa maksavan enemmän tehokkaimmista malleista. Tehokkaimmat mallit voivat säästää satoja dollareita vuodessa verrattuna vanhempaan tai vähemmän tehokkaaseen uuniin. Yleensä löydät hyvän tasapainon ostokustannusten ja polttoainekustannusten välillä uunissa, jonka AFUE-luokitus on 90% tai korkeampi. Vanha uunisi on luultavasti vain 60-70% tehokas.\nUuni, jossa on älykäs moottori, auttaa myös yleisessä tehokkuudessa. Nämä mahdollistavat vaihtelevan nopeuden ilmavirran, mikä tarkoittaa, että sen nopeus vaihtelee kodin lämmitysvaatimusten mukaan. Sen pitäisi olla niin hiljaista, ettet kuule sen juoksevan. Erityisesti elektronisesti työstetty moottori (ECM) säästää noin 70% energiasta verrattuna hyvään tavanomaiseen moottoriin.\nKun vaihdat uunia, on otettava huomioon myös muita asioita:\nKuinka monta BTU:ta tarvitaan kotini kokoon ja kokoonpanoon?\nOnko kanava (syöttö ja palautus) riittävä?\nTarvitseeko uuden uunin tuuletusaukkoa muuttaa?\nMitä minun pitäisi asunnonomistajana tehdä pitääkseni uuden uunini käynnissä mahdollisimman tehokkaasti?\nDavid, muista puhua energiatehokkuuden ammattilaisen kanssa sähkön / maakaasun / öljyntoimittajalta sekä uuniyhtiön edustajilta. On aina mahdollista, että voit saada energiatehokkuusavustuksen, matalakorkoisen lainan tai muun taloudellisen kannustimen uunin tehokkuuden parantamiseksi.\nKommentoi heidän ajatuksiaan ja kokemuksiaan talvi- ja lomakotihoidosta. Viikoittainen Kysy Brianilta -palstamme toivottaa tervetulleeksi lukijoilta kysymyksiä kaikista asuinkiinteistöjen kokemustasjoista. Lähetä kysymyksesi tai tiedustelusi sähköpostitse [email protected]\nKirjoittaja bio: Brian Kline on sijoittanut kiinteistöihin yli 35 vuotta ja kirjoittanut kiinteistösijoittamisesta 12 vuoden ajan. Hän hyödyntää myös yli 30 vuoden liiketoimintakokemusta, mukaan lukien 12 vuotta Boeing Aircraft Companyn johtajana. Brian asuu tällä hetkellä Cushman-järvellä Washingtonissa. Lomakohde, muutaman lyhyen kilometrin päässä kansallismetsästä. Tyynellämerellä pari kilometriä vastakkaiseen suuntaan.\nPrevious Article Kysy Brian Real Estatelta: Kumpi on parempi Zillow vai Reilu markkina-analyysi?\nNext Article Ask Brian: How Do I Interview a Selling Agent?


Painovirhe | LittleBigPlanet 3 – arvio\nHome » Kulttuuri » Arvostelut » LittleBigPlanet 3 – arvio\nKirjoittanut Petteri Karjalainen • tammikuu 22, 2015 • Arvostelut • Kommentoi\nSäkkipoika pomppii vihdoin uudelle konsolisukupolvelle, ja tällä kertaa hänellä on kavereita mukanaan! LittleBigPlanet 3 jatkaa tutulla kaavalla tuoden kuitenkin uusia ominaisuuksia pelisarjaan. Kehittäjä on vaihtunut Media Moleculesta Sumo Digitaliin, mikä näkyy mielikuvitusmaailman laadussa. Onko LittleBigPlanet 3 PlayStation 4:n tasohyppelytaivas vai lässähtääkö tekijätiimi maahan?\nNopean vilkaisun perusteella LittleBigPlanet 3 on identtinen aiempien osien kanssa. Säkkipoika auttaa eriskummallisia olentoja eksoottisesti askarrelluissa kentissä. Mukana on humoristisia apuvälineitä ja sekä vihattu että rakastettu fysiikkamallinnus. Pelihahmon hypyissä, juoksussa ja muussa akrobatiassa on tiettyä raskautta, joka monesti turhauttaa. Tähän kuitenkin tottuu, kun peliä on pelannut tovin. Hyvänä uudistuksena tarinan varrella kerätyt laitteet saa käyttöönsä inventaariosta nappia painamalla.\nPelin juoni on tuttuun tapaan suhteellisen lennokasta liibalaabaa. Säkkipoika joutuu erityiseen maailmaan, Bunkumiin, jossa kaikki eivät ole kohdallaan. Täällä hän kohtaa myös kiinnostavan persoonan, Newtonin. Uutta ystävää auttaessaan Säkkipoika tulee kuitenkin vapauttaneeksi ilkeitä henkiä, jotka valtaavat Bunkumin ja samalla myös Newtonin. Pelaajan tehtäväksi tulee herättää “entisaikojen sankarit”, joiden avulla paha voidaan pysäyttää.\nNäinä sankareina toimivat LittleBigPlanet 3:n uudet pelihahmot: Oddsock, Toggle ja Swoop. Jokaisella näistä on omia erityiskykyjä, joita tarvitaan tietyissä kentissä etenemiseen sekä kaikkien palkintojen löytämiseen. Oddsock pystyy juoksemaan seiniä pitkin, Toggle vaihtamaan kokoaan ja Swoop lentämään samalla kantaen muita pelaajia. Heti ensimmäisen hahmon saatuani koko LittleBigPlanet avautui aivan uusin silmin, ja pieni kyllästymisen poikanen kuoli saman tien. Sitten kuitenkin koitui shokki: tarinassa muita hahmoja saa käyttää vain harvoin ennalta määrätyissä tilanteissa. Vaikka hahmot olisivat kenttäsidonnaisia, Sumo Digital olisi voinut tehdä enemmän erityiskenttiä. Nyt suuren hypen saaneet hahmot saavat todella huonon kohtelun. Toki vapaasti pelatessa hahmoja voi käyttää miten lystää.\nSuurena uudistuksena LittleBigPlanet 3:ssa tarinan kentät on jaettu erilaisiin hubi-maailmoihin eli yhdestä suuresta kentästä pääsee suorittamaan maailman muita tehtäviä. Tämä uudistus on hieno yritys uudistaa sarjaa, mutta omasta mielestäni ei toimi toivotulla tavalla. Tarinallinen puoli kärsii, kun pelaaja juoksee ympäri ämpäri hubia etsien vaadittuja marmorikuulia. Porttikenttiin myös eksyy helposti ja “normaaleja” kenttiä on myös karsittu uudistuksen seurauksena.\nMuuten kentät ovat aivan yhtä mielikuvituksellisia ellei jopa parempia kuin aiemmissakin osissa. Esimerkiksi ensimmäisessä viidakkomaailmassa koettiin scifi- ja heist- leffojen tyyliin rakennetut tehtävät, joista pidin todella paljon sekä tunnelman että kenttäsuunnittelun osalta. Uusia apuvälineitä käytetään myös aiempaa tehokkaammin, ja tasoissa on enemmän puzzleja. Ainoa mikä vieläkin ärsyttää on kenttien syvyys, sillä sen erottaminen on todella vaikeaa. LittleBigPlanet 3:ssa syvyyttä on vieläpä lisätty, mikä johti moniin turhauttaviin kuolemiin.\nToinen kenttien ongelma ilmenee co-op -tilassa. Pelin kameraa ei ole suunniteltu useammalle pelaajalle. Esimerkiksi eräässä tehtävässä ratsastetaan yeti -olennoilla mekaanisessa maastossa, ja kamera kuvaa toimintaa ylhäältä päin. Kun toinen pelaaja pääsi vaikean tasohyppelykohdan loppuu toisen kuollessa, kamera siirtyi henkiin heräävään sankariin, mikä tarkoitti varmaa tuhoa toiselle. Tämä teki etenemisen lähes mahdottomaksi. Muutenkin tuntuu, että peli rankaisee pelaajia, jos nämä eivät etene täysin yhdessä. Täytyy tosin sanoa, että kun yhteistyötila toimii, on se silti LittleBigPlanetin suola.\nHarmittavin ongelma koko pelissä ovat bugit, joita on löytynyt tarinan edetessä ennätyksellinen määrä. Osassa kyse on pienistä jumittumisista, joskus taas taustat ovat hävinneet tai pelihahmo on kävellyt tyhjyydessä. Ikävintä on kuitenkin se, että LittleBigPlanet 3 sammuttaa toisinaan itsensä kesken pelin. Ruudulle tulee vain teksti “problem occurred”, ja peli pitää käynnistää uudelleen. Näin ei enää PlayStation 4:llä saisi päästä tapahtumaan.\nLittleBigPlanet -sarjan parhaita puolia on ollut vapaus rakentaa omia kenttiä. Tähän puoleen Sumo Digital on myös panostanut. Tarjolla on aivan uusi tutoriaalin tapainen ominaisuus, jossa pelaaja suorittaa tehtäviä rakennustyökalujen avulla. Samalla opitaan näiden käyttö hauskasti. Tottakai mukana on myös lukemattomia yhteisön tekemiä kenttiä, joita saa vapaasti pelata jokainen. Tämä tarkoittaakin, että pelattavaa on käytännössä loputtomasti.\nLittleBigPlanet 3 ei täytä sille asetettuja odotuksia. Se ei ole kuitenkaan pelkästään pelin vika, sillä erinomaisen toisen osan jälkeen on paha pistää paremmaksi. Moitteita tulee kuitenkin myös pelin bugeista. Silti, uuden konsolin alkuvaiheissa tasohyppelygenren edustus on niin vähäistä, että LittleBigPlanet 3:a kannattaa pomppufanien harkita.\nAvainsanat: littlebigplanet, ps3, ps4, sackboy


Riksteatern esittää perhedraaman ja klassisen Broadway-näytelmän turhautuneista unelmista ja mustien taistelusta - Riksteatern\nRiksteatern esittää perhedraaman ja klassisen Broadway-näytelmän turhautuneista unelmista ja mustien taistelusta\nke, tammi 27, 2016 08:05 CET\nLorraine Hansberryn näytelmän En druva i solen ensi-ilta on helmikuun 5. päivänä. Näytelmä on yksi Riksteaternin kevätkauden helmistä, moderni amerikkalainen klassikko, jonka tapahtumat sijoittuvat kansalaisoikeusliikkeen Chicagoon. 57 vuotta näytelmän suurta huomiota herättäneen Broadway-ensi-illan jälkeen se esitetään nyt ensimmäistä kertaa ruotsalaisella näyttämöllä. Pääosissa ovat muun muassa Kayode ”Kayo” Shekoni, David Lenneman, ja Anna Thiam.\nKirjailija Lorraine Hansberry oli 26-vuotias kirjoittaessaan näytelmän "A Raisin in the Sun". Hän oli ensimmäinen tumma-ihoinen nainen, jonka näytelmä esitettiin Broadwaylla (1959), sekä ensimmäinen tummaihoinen näytelmäkirjailija ja viides nainen (nuorin kaikista), joka sai arvostetun palkinnon ”The New York Drama Critics’ Circle Award for Best Play of the Year”.\nSen jälkeen, kun En druva i solen esitettiin Broadwaylla, jossa Sidney Poitier esiintyi pääosassa Walter Lee Youngerina, se on kuulunut amerikkalaisiin klassikkoihin. Sen pohjalta on myös tehty sekä musikaali, elokuva että tv-elokuva.\nDraaman tapahtumat sijoittuvat 1950-luvun Chicagoon. Tapahtumien taustalla on kansalaisoikeusliikkeen taistelu rasismia ja rotuerottelua vastaan. Ennen kaikkea kyseessä on kuitenkin teos, jossa kuvataan huumorilla ja myötätunnolla ihmisen ajatonta unelmaa paremmasta elämästä sekä strategioita sen saavuttamiseksi.\nRiksteaternin ensi-ilta on näytelmän pohjoismainen ensiesitys. Esitys on muutenkin ainutlaatuinen, sillä Hansberryä esitetään nyt ensimmäistä kertaa ruotsalaisella näyttämöllä. Koko näyttelijäkunta – yhtä poikkeusta lukuunottamatta – koostuu afroruotsalaisista näyttelijöistä.\n- Näytelmän kertomus vaikuttaa tutulta vielä meidänkin aikoinamme. Se muistuttaa meitä taustastamme ihmisinä ja tummaihoisina. Se nostaa mieleemme muistoja ja myötä- ja vastoinkäymisiä, joita sukupolvi toisensa jälkeen on joutunut kokemaan. Näytelmän kuvaus köyhyydestä ja segregaatiosta sopii kuvaamaan myös tämän päivän Ruotsia, toteaa näytelmän ohjaaja Josette Bushell-Mingo, jota kriitikot ovat ylistäneet ja jolle on myönnetty useita palkintoja. Hän jatkaa:\n- Tämä on historiallinen tapahtuma, jonka ansiosta sadat tummaihoiset näyttelijät, taiteilijat ja ohjaajat voivat astua julkisuuden valokeilaan selkä suorana.\nNäytelmän kääntäjä Lisbeth Grönlund on tehnyt uraauurtavaa työtä niin Ruotsissa kuin USA:ssakin tallentaessaan Lorraine Hansberryn perinnön jälkipolville.\nEn druva i solen on voittanut kuusi Tony Awardsia näytelmänä ja musikaalina. Miespuolisessa pääosassa ovat esiintyneet muun muassa Denzel Washington ja Danny Glover. Näytelmän nimi on peräisin Langston Hughesin runosta Harlem: ”What happens to a dream deferred? Does it dry up like a raisin in the sun?”\nLorraine Hansberry oli laulajatar Nina Simonen ystävä, ja hän inspiroi eräällä tekstillään Simonen kirjoittamaan kappaleen ”To be young, gifted and black”.\nNäytelmän pohjoismaiden ensi-ilta on 5. helmikuuta 2016 Riksteaternissa yhteistyössä Dalateaternin, Norrbottensteaternin ja Regionteatern Blekinge Kronobergin kanssa.\nKoko kiertuelista: http://www.riksteatern.se/forestallningar/en-druva-i-solen\nRiksteaternin yhteistyökumppanit, joiden ansiosta on mahdollista tarjota seminaareja, verkostoja ja tietoa:\nVs. lehdistövastaava, Riksteatern


Thaimaassa järjestetään maaliskuussa vaalit\n23.01.2019 klo 15:53\nVaalit järjestetään maaliskuun 24. päivänä, hyvissä ajoin ennen kuninkaan juhlallisia kruunajaisia.\nVaalilautakunnan puheenjohtaja Ittiporn Boonprakong kertoi medialle vaaleista tänään Bangkokissa. EPA / AOP\nThaimaassa pidetään maaliskuussa ensimmäiset vaalit vuoden 2014 sotilasvallankaappauksen jälkeen. Armeija kaatoi vallankaappauksessa Yingluck Shinawatran hallituksen ja kirjoitti maan perustuslain uusiksi. Nyt tarkoituksena on palauttaa asioiden normaali tila ja siviilihallinto käytäntöön.\nPuolueet voivat ilmoittaa ehdokaslistansa parlamenttiin ja pääministeriksi helmikuun 4. ja 8. päivän välisenä aikana, vaalilautakunta ilmoitti keskiviikkona.\nViimeksi Thaimaassa on pidetty vaalit onnistuneesti vuonna 2011. Vallankaappaukset, poliittiset kriisit ja lyhyeksi jääneet hallituskaudet ovat olleet Thaimaan historiassa pikemminkin sääntö kuin poikkeus.\nKansalaiset saavat kokea suuret kruunajaiset\nThaimaassa eletään muutenkin jännittävää vuotta, sillä toukokuun alussa vuorossa ovat kuningas Maha Vajiralongkornin kruunajaiset. 66-vuotias kuningas on ollut vallassa isänsä kuolemasta vuonna 2016 lähtien, mutta virallisia kruunajaisia ei ole vieläkään järjestetty pitkän suruajan vuoksi.\nKuningas on Thaimaassa puolijumalan asemassa, ja hänen arvostelemisensa on ankarasti kielletty. Edellinen kuningas Bhumibol Adulyadej hallitsi Thaimaata 70 vuotta, joten tulevat kruunajaiset ovat suurimmalle osalle kansasta ensimmäiset, jotka he kokevat.\nVaalit halutaan pitää hyvissä ajoin ennen kuin kuninkaan kruunajaisten järjestelyt aloitetaan.\nMikko Paasi ja muut sukeltajat palaavat Thaimaan luolalle noutamaan jumiin jääneitä pelastusvarusteita Perhettään paennut saudinainen, 18, saa turvapaikan Kanadasta - isä ja veli olivat jo Thaimaassa hakemassa häntä kotiin


Ulkomailla perustetun yhtiön verovelvollisuus muuttuu, jos päätökset tehdään Suomessa\nVuoden 2021 alusta alkaen yhtiö, jonka tosiasiallinen johtopaikka on Suomessa, on ollut Suomessa yleisesti verovelvollinen maailmanlaajuisista tuloistaan, riippumatta siitä, mihin valtioon yhtiö on perustettu. Tätä ennen ulkomaiset yhteisöt on katsottu Suomessa aina rajoitetusti verovelvollisiksi.\nSuomi ei ole tässä sääntelyssä poikkeus, sillä muun muassa Norjassa, Tanskassa, Saksassa, Isossa-Britanniassa ja Alankomaissa vastaavaa sääntelyä on jo voimassa. Mahdollinen kaksinkertainen verotus poistetaan Suomea sitovien verosopimusten mukaan.\nTosiasiallisen johtopaikan määritelmä on laaja: se sijaitsee paikassa, jossa yhteisön hallitus tai muu päätöksentekoelin tekee yhteisön tärkeimmät ylintä päivittäistä johtamista koskevat päätökset. Arvioinnissa otetaan kuitenkin huomioon myös muut organisaatioon ja liiketoimintaan liittyvät olosuhteet.\nMiten tosiasiallinen johtopaikka määräytyy?\nJos hallituksen kokoukset järjestetään etäyhteydellä, johtopaikkaa arvioidaan sen mukaan, mistä kokoukseen liitytään. Jos siis ulkomailla rekisteröidyn yhtiön hallitus osallistuu kokoukseen Suomessa, päätöksenteko tapahtuu Suomessa. Jos kokoukseen osallistutaan useasta eri paikasta, tosiasiallista johtopaikkaa arvioidaan yhtiön pääkonttorin tai muun toimeenpanevan johdon sijainnin mukaan.\nToisaalta tosiasialliselta johtopaikalta edellytetään riittävää pysyvyyttä. Siten esimerkiksi pandemian vuoksi tehdyt tilapäiset järjestelyt ja videon välityksellä hoidetut kokoukset eivät muodosta Suomeen tosiasiallista johtopaikkaa. Tämä kuitenkin edellyttää, että hyväksikin havaittu toimintamalli jää väliaikaiseksi.\nUlkomailla sijaitsevien konserniyhtiöiden osalta on hyvä erottaa toisistaan konsernin ylin strateginen johtaminen ja ulkomaisen konserniyhtiön päivittäisen toiminnan johtaminen. Esimerkiksi konsernin holding-yhtiön tosiasiallinen johtopaikka voi olla suomalaisessa emoyhtiössä.\nVerohallinnon ohjeista huolimatta arviointi on aina tapauskohtaista\nVerohallinto on päivittänyt ohjeistustaan uuden sääntelyn myötä. Ohjeissa on annettu esimerkkejä tietyistä soveltamistilanteista, mutta arviointi tulee aina tehdä tapauskohtaisesti. Mahdollisen riskin kartoittamiseksi yrityksen toimintaa on hyvä käydä läpi uuden sääntelyn näkökulmasta. Avustamme mielellämme tilanteenne kartoittamisessa.\nTekoäly aisoihin yhteisillä pelisäännöillä\nTeetkö jatkossa osittain etätöitä? Huomioi ainakin nämä asiat verotuksessa ja työsuhteessasi!


Hän tekee sen - Maailmanlaajuinen Jumalan kirkko Sveitsi\nTiedotusvälineet > Päiväkirja > Päiväkirja 2019-01 > Hän onnistuu\nSyvällä sisäpuolella tunnemme kaipuu rauhaa ja iloa, mutta me elämme tänään sellaisena aikana, jolle on ominaista epävarmuus ja kurjuus. Olemme uteliaita ja hämmentyneitä pelkkien tietojen määrästä. Maailma on yhä monimutkaisempi ja sekavampi. Kuka tietää mitä tai kuka voi uskoa? Monet maailman poliitikot kokevat, että nopeasti muuttuvat poliittiset ja taloudelliset olosuhteet hukuttavat heidät. Emme myöskään pysty osallistumaan muutokseen tässä yhä monimutkaisemmassa yhteiskunnassa. Tällä hetkellä ei ole todellista turvallisuutta. Vähemmän ihmisiä luottaa oikeuslaitokseen. Terrorismi, rikollisuus, poliittinen juonittelu ja korruptio uhkaavat jokaisen yksilön turvallisuutta.\nOlemme jo kauan tottuneet jatkuvaan mainontaan 30 sekunnin välein ja olemme kärsimättömiä, kun joku puhuu meille yli kaksi minuuttia. Jos emme enää pidä jostakin, vaihdamme työtä, asuntoa, harrastusta tai puolisoa. On vaikea pysähtyä ja nauttia hetkestä. Meistä tulee nopeasti tylsää, koska persoonallisuudessamme on levottomuus. Me palvomme materialismin epäjumalia ja toimitamme itsellemme "jumaluuksille", jotka saavat meidät tuntemaan olonsa hyväksi tyydyttämällä tarpeemme ja toiveemme. Tässä sekaannuksen täydessä maailmassa Jumala on paljastanut itsensä monilla merkeillä ja ihmeillä, mutta monet eivät kuitenkaan usko häneen. Martin Luther sanoi kerran, että inkarnaatio koostui kolmesta ihmeestä: «Ensimmäinen on se, että Jumalasta tuli ihminen; toinen, että neitsyt tuli äidiksi ja kolmas, että ihmiset uskovat tähän koko sydämestä ».\nLääkäri Luukas oli tutkinut ja kirjoittanut muistiin, mitä hän oli kuullut Marialta: «Ja enkeli sanoi hänelle: Älä pelkää, Maria, olet löytänyt armon Jumalan edessä. Katso, tulet raskaaksi ja synnytät pojan, ja sinun tulee antaa hänelle nimi Jeesus. Hän on oleva suuri, ja häntä kutsutaan Korkeimman Pojaksi; ja Herra Jumala antaa hänelle hänen isänsä Daavidin valtaistuimen, ja hän hallitsee Jaakobin huonetta ikuisesti, eikä hänen valtakunnallaan ole loppua. Silloin Maria sanoi enkelille: Kuinka tämän pitäisi tapahtua, kun en tunne ketään miestä? Enkeli vastasi ja sanoi hänelle: Pyhä Henki tulee sinun päällesi, ja Korkeimman voima varjostaa sinut; sen tähden sitä, mikä on pyhää, joka syntyy, kutsutaan myös Jumalan Pojaksi” (Luuk 1,30-35). Profeetta Jesaja ennusti tämän (Jes 7,14). Vain Jeesuksen Kristuksen kautta tämä ennustus saattoi toteutua.\nApostoli Paavali kirjoitti Jeesuksen tulemisesta Korintin seurakuntaan: "Sillä Jumala, joka sanoi: Valo loistaa pimeydestä, on antanut sydämellemme kirkkaan hehkun, jotta meidän kauttamme nousisi valaistuminen kirkkauden tuntemiseen. Jumala hänessä Jeesuksen Kristuksen kasvot »(2. korinttilaisille 4,6). Tarkastellaanpa sitä, mitä profeetta Jesaja kirjoitti meille Vanhassa testamentissa Kristuksen, "voidetun" (kreikaksi: Messias) ominaisuuksista:\n"Sillä lapsi on meille syntynyt, poika on meille annettu, ja valta lepää hänen hartioillaan; ja sitä kutsutaan ihmeneuvostoksi, jumala-sankariksi, ikuiseksi isäksi, rauhanprinssiksi; jotta hänen valtakuntansa olisi suuri eikä rauhalla olisi loppua Daavidin valtaistuimella ja hänen valtakunnassaan, jotta hän vahvistaisi ja tukisi sitä oikeuden ja vanhurskauden kautta tästä hetkestä ikuisesti. Sellainen on Herran Sebaotin into” (Jesaja 9,5-6).\nHän on kirjaimellisesti "ihmeneuvonantaja". Hän antaa meille lohtua ja voimaa koko ajan ja ikuisuuden. Messias on itse "ihme". Sana viittaa siihen, mitä Jumala on tehnyt, ei siihen, mitä ihmiset ovat tehneet. Hän itse on Jumala. Tämä meille syntynyt lapsi on ihme. Hän hallitsee erehtymättömällä viisaudella. Hän ei tarvitse neuvonantajaa tai kabinettia; hän on itse konsultti. Tarvitsemmeko viisautta tänä hämärän hetkenä? Tässä on konsultti, joka ansaitsee nimen. Hän ei saa burnoutia. Hän on aina töissä. Hän on ääretön viisaus. Hän on uskollisuuden arvoinen, koska hänen neuvonsa ylittävät inhimilliset rajat. Jeesus kutsuu luokseen kaikkia, jotka tarvitsevat upeita neuvonantajia. "Tulkaa minun luokseni, kaikki te, jotka olette vaikeita ja rasittavia; Haluan virkistää sinua. Ottakaa minun ikeeni ja oppikaa minulta; sillä minä olen nöyrä ja nöyrä sydämeltäni; niin löydät levon sielullesi. Sillä minun ikeeni on lempeä ja minun kuormani on kevyt." (Matteus 11,28-30).\nHän on Kaikkivaltias Jumala. Hän on kirjaimellisesti "jumala-sankari". Messias on varauksetta voimakas, elävä, tosi Jumala, kaikkialla läsnä oleva ja kaikkitietävä. Jeesus sanoi: "Minä ja Isä olemme yhtä" (Joh 10,30). Messias itse on Jumala ja voi pelastaa kaikki, jotka luottavat häneen. Hänen käytettävissään on peräti kaikki Jumalan kaikkivalta. Sen mitä hän on aikonut tehdä, hän myös osaa tehdä.\nHän on ikuinen isä. Hän on rakastava, välittävä, hellä, uskollinen, viisas, opas, palveluntarjoaja ja suojelija. Psalmissa 103,13 luemme: "Niinkuin isä armahtaa lapsia, niin Herra armahtaa häntä pelkääviä".\nNiille, jotka kamppailevat positiivisen isäkuvan puolesta, tässä on se, joka ansaitsee nimen. Meillä voi olla täydellinen turvallisuus läheisessä rakkaussuhteessa iankaikkisen Isämme kanssa. Apostoli Paavali kehottaa meitä Roomalaiskirjeessä näillä sanoilla: "Sillä te ette ole saaneet orjuuden henkeä, uudelleen pelkäämään, vaan olette saaneet pojuuden hengen, jonka kautta me huudamme: "Abba, Isä!" Kyllä, henki itse yhdessä henkemme kanssa todistaa, että olemme Jumalan lapsia. Mutta jos olemme lapsia, olemme myös perillisiä – Jumalan perillisiä ja Kristuksen perillisiä. Mutta tämä tarkoittaa myös sitä, että me nyt kärsimme hänen kanssaan; silloin mekin saamme osallisiksi hänen kirkkaudestaan »(Room 8,15-17 NGÜ).\nHän hallitsee kansaansa rauhassa. Hänen rauhansa on ikuinen. Hän on rauhan ruumiillistuma, joten hän hallitsee lunastettua kansaansa ruhtinaana, joka luo rauhaa. Jäähyväispuheessaan ennen pidätystä Jeesus sanoi opetuslapsilleen: "Minä annan teille rauhani" (Joh.4,27). Uskon kautta Jeesus tulee sydämiimme ja antaa meille täydellisen rauhansa. Kun luotamme häneen täysin, hän antaa meille tämän sanoinkuvaamattoman rauhan.\nEtsimmekö joku, joka poistaa epävarmuutemme ja antaa meille viisautta? Oletteko menettäneet Kristuksen ihme? Tuntuuko me, että elämme hengellisen köyhyyden aikana? Hän on meidän ihme-neuvomme. Kaatakaamme hänen sanaansa ja kuuntelemme hänen neuvonsa ihmeitä.\nKun uskomme Jeesukseen Kristukseen, luotamme Kaikkivaltiaan Jumalaan. Tunnetko meitä avuttomassa maailmassa, joka on myllerryksessä? Onko meillä raskas taakka, jota emme voi yksin kantaa? Kaikkivaltias Jumala on voimamme. Ei ole mitään, mitä hän ei voi tehdä. Hän voi pelastaa kaikki, jotka luottavat häneen.\nJos uskomme Jeesukseen Kristukseen, meillä on ikuinen Isä. Tuntuuko meistä orpoja? Tuntuuko me puolustuksetta? Meillä on joku, joka aina rakastaa meitä, välittää meistä ja toimii meille parhaiten. Isämme ei koskaan jätä meitä eikä hukkaa meitä. Hänen kautta meillä on iankaikkinen turvallisuus.\nJos luotamme Jeesukseen Kristukseen, hän on meidän Rauhankuntamme kuninkaamme. Pelkäämme ja emme voi levätä? Tarvitsemmeko paimenen vaikeina aikoina? On vain yksi, joka voi antaa meille syvän ja kestävän sisäisen rauhan.\nYlistys on meidän ihme-neuvomme, rauhanprinssi, ikuinen isä ja jumala sankari!


Kerrostalo, 2h, avokeittiö, kph, s, parveke, 48.5 m²\n01.06.2020 16:00 - 17:00\nVesimaksu oma mittari, josta peritään ennakkomaksu 20,00 euroa /kk. Vedentasaus suoritetaan vuosittain huoneistokohtaisen mittarin mukaan. Yhtiön laina-aika on noin 25 vuotta yhtiön valmistumisesta lukien. Rakennusaika ja kaksi ensimmäistä asumisvuotta ovat lyhennysvapaita huomioiden, että pääomavastike määräytyy valmistusajan korkotason mukaisesti Euribor 12kk+ marginaali 0,85%. Arvioitu rahoitusvastike kattaa lainaosuuden korot, jonka jälkeen alkaa rahoituslainanlyhennys, joka on suuruudeltaan korkoineen arviolta 532 euroa. vastike voi olla ilmoitettua suurempi viitekoron arvosta riippuen. Lainaosuus maksettavissa osittain tai kokonaan pois taloyhtiön määrääminä ajankohtina. Laajakaistavastike 6,00€/huoneisto/kk. Autohallipaikan haltijoilla autohallipaikan hoitovastike 28,13€/kk I Pääomavastike arvio 1-2 vuotta 7,14€ I pääomavastike arvio 3 vuotta 42,56€. Ostaja maksaa mahdollisen varainsiirtoveron 2% velattomasta myyntihinnasta viimeistään 2 kk kuluttua siitä, kun omistusoikeus on siirtynyt.